Ir-Regolament tal-Kummissjoni (KE) Nru 2082/2000 tas-6 ta' Settembru 2000 li jadotta l-istandards ta' l-Eurocontrol u li jemenda d-Direttiva tal-Kunsill 97/15/KE, li tadotta l-istandards ta' l-Eurocontrol u jemenda d-Direttiva tal-Kunsill 93/65/KEE



Official Journal L 254 , 09/10/2000 P. 0001 - 0234

CS.ES Chapter 07 Volume 005 P. 104 - 337

ET.ES Chapter 07 Volume 005 P. 104 - 337

HU.ES Chapter 07 Volume 005 P. 104 - 337

LT.ES Chapter 07 Volume 005 P. 104 - 337

LV.ES Chapter 07 Volume 005 P. 104 - 337

MT.ES Chapter 07 Volume 005 P. 104 - 337

PL.ES Chapter 07 Volume 005 P. 104 - 337

SK.ES Chapter 07 Volume 005 P. 104 - 337

SL.ES Chapter 07 Volume 005 P. 104 - 337



Ir-Regolament tal-Kummissjoni (KE) Nru 2082/2000 tas-6 ta' Settembru 2000 li jadotta l-istandards ta' l-Eurocontrol u li jemenda d-Direttiva tal-Kunsill 97/15/KE, li tadotta l-istandards ta' l-Eurocontrol u jemenda d-Direttiva tal-Kunsill 93/65/KEE IL-KUMISSJONI TAL-KOMUNITAJIET EWROPEJ, Wara li kkunsidrat it-Trattat li jistabilixxi l-Komunità Ekonomika Ewropea, Wara li kkunsidrat id-Direttiva tal-Kunsill 93/65/KEE tad-19 ta' Lulju 1993 dwar id-definizzjoni u l-użu ta' speċifikazzjonijiet tekniċi kompatibbli għax-xiri ta' tagħmir u sistemi ta' l-immaniġġar tat-traffiku ta' l-ajru [1] u b'mod partikolari l-Artikolu 3 tiegħu, Wara li kkunsidrat id-Direttiva tal-Kunsill 97/15/KE tal-25 ta' Marzu 1997 li tadotta l-istandards ta' l-Eurocontrol u li temenda d-Direttiva tal-Kunsill 93/65/KEE dwar id-definizzjoni u l-użu ta' speċifikazzjonijiet tekniċi kompatibbli għax-xiri ta' tagħmir u sistemi ta' l-immaniġġar tat-traffiku ta' l-ajru [2], Billi: (1) Id-Direttiva 97/15/KE adottat l-istandard ta' l-Eurocontrol għall-On-Line Data Interchange, (OLDI), u l-istandard ta' l-Eurocontrol għall-Preżentazzjoni ta' l-Iskambji tad-Data fis-Servizzi tat-Traffiku ta' l-Ajru (Air Traffic Services Data Exchange Presentation) (ADEXP), edizzjoni 1.0. (2) L-Eurocontrol adotta verżjonijiet aktar reċenti taż-żewġstandards fuq imsemmija, i.e. OLDI edizzjoni 2.2 u l-ADEXP edizzjoni 2.0 kif ukoll l-istandard il-ġdid ta' l-Eurocontrol li jismu Skambju tad-Data tat-Titjir — Dokument li Jikkontrolla t-Tlaqqigħ) (FDE-ICD). (3) Dawn l-istandards ta' l-Eurocontrol jaqgħu fl-ambitu tad-Direttiva 93/65/KEE u jikkontribwixxu għall-armonizzazzjoni tas-sistema nazzjonali ta' l-immaniġġar tat-traffiku ta' l-ajru ta' l-Istati Membri, partikolarment rigward it-trasferiment ta' titjiriet bejn ċentri tal-kontroll tat-traffiku bl-ajru (OLDI), l-immaniġġar tal-movimenti tat-traffiku ta' l-ajru (ADEXP) u l-komunikazzjonijiet bejn is-sistemi nazzjonali (FDE-ICD). (4) L-edizzjonijiet 2.2 ta' l-OLDI u 2.0 tal-ADEXP jieħdu post l-edizzjonijiet preċedenti li bħalissa qegħdin fis-seħħ skond id-dispożizzjonijiet ta' l-Artikolu 1 tad-Direttiva 97/15/KE u għalhekk dak l-Artikolu ġie rrevokat. (5) Id-dispożizzjonijiet ta' dan ir-Regolament huma konformi ma l-opinjoni tal-Kumitat stabbilit skond id-Direttiva 93/65/KEE, ADOTTAT DAN IR-REGOLAMENT: L-Artikolu 1 Sakemm huwa meħtieġ għall-implementazzjoni ta' sistema integrata ta' l-immaneġġar tal-kontroll tat-traffiku ta' l-ajru Ewropew, l-elementi mandatorji ta' l-ispeċifikazzjoni ta' l-Eurocontrol inklużi f'dawn id-dokumenti ta' standards ta' l-Eurocontrol huma adottati fil-qafas tad-Direttiva 93/65/KEE: - l-istandards ta' l-Eurocontrol għal On-Line Data Interchange (OLDI), edizzjoni 2.2 (Dokument ta' referenza Eurocontrol DPS.ET1.ST06-STD), li t-test tagħhom huwa inkluż fl-Anness I ta' dan ir-Regolament preżenti, - l-istandards ta' l-Eurocontrol għal Air Traffic Services Data Exchange Presentation (ADEXP), edizzjoni 2.0 (Dokument ta' referenza Eurocontrol DPS.ET1.ST09-STD), li t-test tagħhom huwa inkluż fl-Anness II ta' dan ir-Regolament preżenti, - l-istandards ta' l-Eurocontrol għal Flight Data Exchange — Interface Control Document (FDE-ICD), edizzjoni 1.0 (Dokument ta' referenza Eurocontrol COM.ETI.STI 2-STD), li t-test tagħhom huwa inkluż fl-Anness III ta' dan ir-Regolament preżenti. L-Artikolu 2 L-Artikolu 1 tad-Direttiva 97/15/KE huwa b'hekk imħassar. L-Artikolu 3 Dan ir-Regolament preżenti għandu jidħol fis-seħħfit-tielet jum wara l-publikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fis-6 ta' Settembru 2000. Għall-Kummissjoni Loyola De Palacio Viċi-President [1] ĠU L 187, tad-29.7.1993, p. 52. [2] ĠU L 95, ta' l-10.4.1997, p. 16. -------------------------------------------------- L-ANNESS I ON-LINE DATA INTERCHANGE (OLDI) EDIZZJONI 2.2 (Dokument Eurocontrol referenza DPS.ET1.ST06-STD) WERREJ AVVIŻ TA' DRITT TA' L-AWTUR … PREFAZJU … 1 INTRODUZZJONI … 1.1. Skop … 1.2. Skop … 2. REFERENZI … 3. DEFINIZZJONIJIET, SIMBOLI U ABBREVJAZZJONIJIET … 3.1. Definizzjonijiet … 3.2. Simboli u Abbrevjazzjonijiet … 4. ĦTIĠIET ĠENERALI … 4.1. Introduzzjoni … 4.2. Ħtiġiet ta' Sistema ta' Proċessar ta' Dettalji ta' Titjira. … 4.2.1. Bażi ta' Dettalji ta' Titjira … 4.2.2. Operat f'Ħin Attwali … 4.2.3. Kapabilità ta' Dettalji ta' Komunikazzjonijiet … 4.2.4. Funzjonijiet ta' Applikazzjoni … 4.2.5. Human-Machine Interface (HMI) (Interface bejn Umani u Magni) … 4.2.6. Bidu ta' Messaġġi … 4.2.7. Wasla ta' Messaġġi … 4.3. Aġġornament minn Dettalji ta' Sorveljanza … 4.4. Rekordjar ta' Data OLDI … 4.4.1. Kontenut … 4.4.2. Faċilitajiet … 4.5. Disponibilità, Fiduċja, Sigurtà tad-Dettalji u Integrità tad-Dettalji … 4.5.1. Disponibilità … 4.5.2. Fiduċja … 4.5.3. Sigurtà ta' Dettalji … 4.5.4. Integrità ta' Dettalji … 4.6. Evalutazzjoni Operazzjonali … 4.6.1. Perijodu ta' Evalutazzjoni … 4.6.2. Data ta' Introduzzjoni Operazzjonali … 5. KATEGORIJI TA' MESSAĠĠI … 5.1. Ġenerali … 5.1.1. Skop … 5.1.2. Kategoriji ta' Messaġġi … 5.2. Ħinijiet ta' Transazzjoni … 5.2.1. Kondizzjonijiet tal-Ħinijiet tat-Transazzjoni … 5.3. Klassifikazzjoni u Kategorizzazzjoni ta' Messaġġi … 5.3.1. Klassifikazzjoni ta' Messaġġi — Mandatorji u Komplimentarji … 5.3.2. Kategorizzazzjoni ta' Messaġġi … 6. PROĊEDURA BAŻIKA — MESSAĠĠI MANDATORJI … 6.1. Ġenerali … 6.1.1. Deskrizzjoni ta' Ħtieġa … 6.1.2. Implimentazzjoni … 6.2. Advance Boundary Information Message (ABI) (Messaġġ bil-Quddiem ta' Informazzjoni dwar Fruntiera) … 6.2.1. Skop tal-Messaġġ ABI … 6.2.2. Kontenuti tal-Messaġġ … 6.2.3. Ir-Regoli ta' l-Applikazzjoni … 6.2.4. Konfermazzjoni ta' ABI … 6.2.5. Eżempji … 6.3. Activate Message (ACT) (Messaġġ attivat) 6.3.1. Skop tal-Messaġġ ACT … 6.3.2. Kontenut ta' Messaġġ … 6.3.3. Regoli ta' Applikazzjoni … 6.3.4. Konfermazzjoni ta' ACT … 6.3.5. Eżempji … 6.4. Logical Acknowledgement Message (LAM) (Messaġġ loġiku ta' konferma) … 6.4.1. Skop tal-Messaġġ LAM … 6.4.2. Kontenut ta' Messaġġ … 6.4.3. Regoli ta' Applikazzjoni … 6.4.4. Konfermazzjoni ta' LAM … 6.4.5. Eżempji … 7. PROĊEDURA BAŻIKA — MESSAĠĠI KOMPLIMENTARJI … 7.1. Ġenerali … 7.1.1. Deskrizjoni ta' Ħtieġa … 7.1.2. Implementazzjoni … 7.2. Preliminary Activate Message (PAC) (Messaġġ ta' Attivar Prelimenari) … 7.2.1. Skop tal-Messaġġ PAC … 7.2.2. Kontenut ta' Messaġġ … 7.2.3. Regoli ta' Applikazzjoni … 7.2.4. Konfermazzjoni ta' PAC … 7.2.5. Eżempji … 7.3. Revision Message (REV) (Messaġġ ta' Reviżjoni) … 7.3.1. Skop tal-Messaġġ REV … 7.3.2. Kontenut ta' Messaġġ … 7.3.3. Regoli ta' Applikazzjoni … 7.3.4. Konfermazzjoni ta' REV … 7.3.5. Eżempji … 7.4. Messaġġ għal Abrogazzjoni ta' Kordinament (MAC) — (Abrogation of Co-ordination) … 7.4.1. Skop tal-Messaġġ MAC … 7.4.2. Kontenut ta' Messaġġ … 7.4.3. Regoli ta' Applikazzjoni … 7.4.4. Konfermazzjoni ta' MAC … 7.4.5. Eżempji … 7.5. SSR Code Assignment Message (COD) — (Kodiċi SSR ta' Assenjament ta' Messaġġ) … 7.5.1. Skop tal-Messaġġ COD … 7.5.2. Kontenut ta' Messaġġ … 7.5.3. Regoli ta' Applikazzjoni … 7.5.4. Konfermazzjoni ta' COD … 7.5.5. Eżempji … 7.6. Messaġġ ta' Informazzjoni (INF) … 7.6.1. Skop tal-Messaġġ INF … 7.6.2. Kontenut ta' Messaġġ … 7.6.3. Regoli ta' Applikazzjoni … 7.6.4. Konfermazzjoni ta' INF … 7.6.5. Eżempji … 8. PROĊEDURA — KORDINAMENT TA' DJALOGU … 8.1. Ġenerali … 8.1.1. Introduzzjoni … 8.1.2. Il-Filtru … 8.1.2.1. Ġenerali … 8.1.3. Sekwenza ta' Messaġġ … 8.1.3.1. Ġenerali … 8.1.4. Trattament Simultanju ta' Messaġġ … 8.1.5. Ċaħda ta' Trattament … 8.1.6. Tweġiba Operazzjonali Time-Out … 8.1.7. Implimentazzjoni … 8.2. Activate Message (ACT) (Attiva l-Messaġġ) … 8.2.1. Skop tal-Messaġġ ACT … 8.2.2. Kontenut ta' Messaġġ … 8.2.3. Regoli ta' Applikazzjoni … 8.2.4. Konfermazzjoni ta' ACT … 8.3. Referred Activate Proposal Message (RAP) (messaġġ ta' proposta attiva ta' referenza) … 8.3.1. Skop tal-Messaġġ RAP … 8.3.2. Kontenut ta' Messaġġ … 8.3.3. Regoli ta' Applikazzjoni … 8.3.4. Konfermazzjoni ta' RAP … 8.3.5. Tweġiba Operazzjonali ta' RAP … 8.3.6. Eżempji … 8.4. Revision Message (REV) (Reviżjoni ta' Messaġġ) … 8.4.1. Skop tal-Messaġġ REV … 8.4.2. Kontenut ta' Messaġġ … 8.4.3. Regoli ta' Applikazzjoni … 8.4.4. Konfermazzjoni ta' REV … 8.4.5. Tweġiba Operazzjonali ta' REV … 8.5. Referred Revision Proposal Message (RRV) — (messaġġ ta' reviżjoni ta' proposta ta' referenza) … 8.5.1. Skop tal-Messaġġ RRV … 8.5.2. Kontenut ta' Messaġġ … 8.5.3. Regoli ta' Applikazzjoni … 8.5.4. Konfermazzjoni ta' RRV … 8.5.5. Tweġiba Operazzjonali lejn RRV … 8.5.6. Eżempji … 8.6. Stand-by Message (SBY) — (messaġġ ta' stennija) … 8.6.1. Skop tal-Messaġġ SBY … 8.6.2. Kontenut tal-Messaġġ … 8.6.3. Regoli ta' Applikazzjoni … 8.6.4. Konfermazzjoni ta' SBY … 8.6.5. Eżempji … 8.7. Messaġġ ta' Aċċettazzjoni (ACP) … 8.7.1. Skop tal-Messaġġ ACP … 8.7.2. Kontenut tal-Messaġġ … 8.7.3. Regoli ta' Applikazzjoni … 8.7.4. Konfermazzjoni ta' ACP … 8.7.5. Eżempji … 8.8. Co-ordination Message (CDN) — (Messaġġ ta' Kordinament) … 8.8.1. Skop tal-Messaġġ CDN … 8.8.2. Kontenut ta' Messaġġ … 8.8.3. Regoli ta' Applikazzjoni … 8.8.4. Konfermazzjoni ta' CDN … 8.8.5. Tweġiba Operazzjonali ta' CDN … 8.8.6. Eżempji … 8.9. Reject Co-ordination Message (RJC) — (messaġġ ta' caħda ta' koordinazzjoni) … 8.9.1. Skop tal-Messaġġ RJC … 8.9.2. Kontenut ta' Messaġġ … 8.9.3. Regoli ta' Applikazzjoni … 8.9.4. Konfermazzjoni ta' RJC … 8.9.5. Eżempji … 9. PROĊEDURA TA' DJALOGU — TRASFERIMENT TA' KOMUNIKAZZJONI … 9.1. Ġenerali … 9.1.1. Introduzjoni … 9.1.2. Sekwenza ta' Messaġġ … 9.1.3. Trasferiment ta' Komunikazzjoni … 9.2. Transfer Initiation Message (TIM) — (messaġġ ta' bidu ta' trasferiment) … 9.2.1. Skop tal-Messaġġ TIM … 9.2.2. Kontenut ta' Messaġġ … 9.2.3. Regoli ta' Applikazzjoni … 9.2.4. Konfermazzjoni ta' TIM … 9.2.5. Eżempju … 9.3. Supplementary Data Message (SDM) — (messaġġ ta' dettalji supplementarji) … 9.3.1. Skop tal-Messaġġ SDM … 9.3.2. Kontenut ta' Messaġġ … 9.3.3. Regoli ta' Applikazzjoni … 9.3.4. Konfermazzjoni ta' SDM … 9.3.5. Eżempju … 9.4. Hand-Over Proposal (HOP) — (Proposta għal Għoti ta' Responsabilità) … 9.4.1. Skop tal-Messaġġ HOP … 9.4.2. Kontenut ta' Messaġġ … 9.4.3. Regoli ta' Applikazzjoni … 9.4.4. Konfermazzjoni ta' HOP … 9.4.5. Eżempju … 9.5. Request On Frequency Message (ROF) — (messaġġ dwar talba ta' frekwenza) … 9.5.1. Skop tal-Messaġġ ROF … 9.5.2. Kontenut ta' Messaġġ … 9.5.3. Regoli ta' Applikazzjoni … 9.5.4. Konfermazzjoni ta' ROF … 9.5.5. Eżempju … 9.6. Change of Frequency Message (COF) — (messaġġ ta' tibdil ta' frekwenza) … 9.6.1. Skop tal-Messaġġ COF … 9.6.2. Kontenut ta' Messaġġ … 9.6.3. Regoli ta' Applikazzjoni … 9.6.4. Konfermazzjoni ta' COF … 9.6.5. Eżempji … 9.7. Manual Assumption of Communications Message (MAS) — (messaġġ dwar it-teħid manwali ta' komunikazzjoni) … 9.7.1. Skop tal-Messaġġ MAS … 9.7.2. Kontenut tal-Messaġġ … 9.7.3. Regoli ta' Applikazzjoni … 9.7.4. Konfermazzjoni ta' MAS … 9.7.5. Eżempju … L-ANNESS A (Normattiv) REGOLI TA' INSERZJONI TA' DETTALJI … L-ANNESS B (Normattiv) ĦTIĠIET TA' PROĊESSAR TA' ROTTA SPEĊJALI … L-ANNESS Ċ (INFORMATTIV) PROĊEDURA TA' DJALOGU (LIVELL SYSCO 1) SEKWENZA TA' FRAŻIJIET — SEKWENZA TA' MESSAĠĠ … AVVIŻ TA' DRITT TA' L-AWTUR Dan id-dokument ġie prodott mill-Aġenzija Eurocontrol. Id-dritt ta' awtur huwa ta' l-Aġenzija Eurocontrol. Il-kontenut, jew xi parti minnu, huwa għalhekk liberalment disponibbli għar-rappreżentanti ta' l-Istati Membri, imma kopja jew żvelar lejn xi parti oħra hija suġġetta għal kunsens bil-quddiem bil-miktub mill-Aġenzija Eurocontrol. PREFAZJU 1. Il-Korp Resposabbli L-istandard ta' l-Eurocontrol għal On-Line Data Interchange (OLDI), Edizzjoni 2.2 kienet ġiet imħejjija mid-Directorate of European ATC Harmonisation and Integration Programme (EATCHIP) Development (DED), Eurocontrol, li huwa responsabbli ukoll għal aġġornamanet ta' dan id-dokument. Il-kummenti u l-mistoqsijiet kollha għandhom ikunu indirizzati lid-Direttur Ġenerali, Eurocontrol, Rue de la Fusée, 96, B-1130 Bruxelles, għall-attenzjoni tad-Diviżjoni DED-2. 2. Ir-Relazzjoni mad-Dokument ta' Programm ta' Ħidma EATCHIP. Dan l-istandard jikkostitwixxi l-forniment taħt Specialist Task DPS.ET1.ST06 ta' l-ATM Data Processing Systems (DPS) dominju ta' EATCHIP kif speċifikat fid-Dokument ta' Programm ta' Ħidma EATCHIP (EWPD) Edizzjoni 2.0, bid-data tat-30/09/94. 3. L-Approvazzjoni u I-Emendi Dan l-istandard kien suġġett għal din il-proċedura ta' approvazzjoni kif dettaljata fid-Direttiva għal Normalizzazzjoni ta' Eurocontrol: - Approvazzjoni mill-EATCHIP Operational Requirement and ATM Data Processing Team (ODT) bi proċedura ta' korrispondenza; - Konsultazzjoni ta' l-Istati ECAC (KEAĊ) kollha permezz tar-rappreżentanti tagħhom fil-Kumitat ta' Amministrazzjoni jew l-EATCHIP Project Board; - Approvazzjoni mill-EATCHIP Project Board u l-Kumitat ta' Amministrazzjoni; - Adozzjoni mill-Kummissjoni Permanenti. Id-dispożizzjonijiet ta' dan l-istandard huma effettivi wara l-adozzjoni mill-Kummissjoni Permanenti. Sabiex jintlaħqu l-ħtiġiet ta' l-evoluzzjoni tal-proċeduri tal-Kontroll tat-Traffiku ta' l-Ajru — Air Traffic Control (ATC), emendi u żidiet jistgħu jkunu proposti permezz ta' l-ODT għal diskussjoni u l-possibiltà ta' approvazzjoni. Il-ħtiġiet għandhom ikunu inkorporati jew bħala emenda jew bħala żieda oħra mad-dokument għal konferma u approvazzjoni bi qbil ma' proċeduri speċjali. 4. Il-Prattiċi Editorjali Dawn il-prattiċi li ġejjin kienu assimilati sabiex ikun indikat l-istatus ta' kull stqarrija: Elementi Normattivi ġew stampati b'tipa ħafifa; Elementi Rakkomandati ġew stampati b'tipa ħafifa fil-korsiv, l-istatus huwa indikat bil-prefiss Rakkomandazzjoni. Din il-prattika editorjali kienet ġiet użata fil-kitba ta' l-ispeċifikazzjonijiet: għal Elementi Normattivi l-verb "għandu" huwa użat, u għal Elementi Rakkomandati il-verb operattiv "jkun opportun" huwa użat. In-Noti huma stampati b'tipa ħafifa fil-korsiv preċeduti bil-prefiss "NOTA". 5. Ir-Relazzjoni ma' l-Edizzjoni 1 ta' l-Istandard Eurocontrol għal On Line Data Interchange Dan id-dokument jissupera u jieħu post il-Partijiet 1 u 2 ta' l-Edizzjoni 1 ta' l-Istandard Eurocontrol għal On Line Data Interchange. Il-Parti 3, li tiddeskrivi l-protokolli tekniċi li għandhom ikunu użati hi ssuperata mill-Istandard Eurocontrol għal On Line Data Interchange — Dokument Interface Control il-Parti 1. 6. It-Tibdil Sinifikanti mill-Edizzjoni 1 Dawn li ġejjin huma t-tibdil u ż-żidied l-aktar sinifikanti mill-Edizzjoni 1: 1. L-inkorporazzjoni ta' dawn il-messaġġi komplementarji (mhux-mandatorji) fir-rigward tal-proċedura bażika: - Messaġġ għal Abrogazzjoni ta' Koordinament (Abrogation of Co-ordination (MAC)); - Messaġġ ta' Secondary Surveillance Radar (SSR) Code Assignment (COD); - Messaġġ ta' Informazzjoni (INF). 2. Definizzjoni ta' kontenut u format ta' messaġġ biex isostni l-qsim transkonfinali minn titjira fuq passaġġli ma hux definit b'rotta ta' Servizzi ta' Traffiku ta' l-Ajru (ATS), imma li huwa definit bil-punti tal-bidu u t-tmiem ta' sezzjoni ta' rotta. 3. Inkorporazzjoni ta' proċedura ta' djalogu li tippermetti: - l-identifikazzjoni u n-negozjar ta' kondizzjonijiet ta' trasferiment mhux regolari minn kontrolluri li jwettqu l-funzjonijiet ta' l-ippjanar; - il-provvediment tal-kapaċità ta' l-unità ta' aċċettazzjoni biex tagħmel kontro-proposta għal kondizzjonijiet ta' trasferiment; - id-dispożizzjoni ta' faċilitajiet ta' trasferiment ta' komunikazzjoni bħala parti mit-trasferiment tal-proċedura ta' kontroll. 4. L-użu tal-format deskritt fl-Edizzjoni 2 tal-Dokument Bażiku Eurocontrol għal ATS. Data Exchange Presentation (ADEXP) hija introdotta. Il-messaġġi kollha speċifikati permezz tal-proċedura bażika u dawk użati matul il-fażi ta' koordinament ta' proċedura ta' djalogu huma deskritti bl-użu ta' fomati kemm ta' l-Organizzazzjoni ta' Avjazzjoni Ċivili — kif ukoll ta' l-ADEXP. Trasferiment ta' messaġġi ta' Komunikazzjoni deskritti permezz tal-proċedura ta' djalogu huma deskritti billi jintuża biss il-format ADEXP. 5. Tħassir ta' dawn l-Annessi ta' l-Edizzjoni 1: A : ATC Unit Identification (Unità ta' Identifikazzjoni ATC). B : OLDI Message Structure (Struttura ta' Messaġġ OLDI) (il-messaġġi kollha fl-Edizzjoni 3 inklużi l-eżempji). D : Historical Overview (Ħarsa Ġenerali Storika). E : Pjan ta' Implementazzjoni. F : Konformità minn Stati. G : Linji ta' Gwida għall-Implementazzjoni. H : Linji ta' Gwida għall-Evalutazzjoni ta' OLDI. 6. Separazzjoni tal-Parti 3 — Ħtiġiet Tekniċi — mill-ispeċifikazzjoni ta' l-applikazzjoni. 7. Ir-Relazzjoni ma' Dokumenti Oħra Dan id-dokument jagħmel referenza għall-użu ta' żewġ tipi ta' formati ta' qasam fil-kompilazzjoni ta' messaġġi; dawn huma ICAO u ADEXP. Il-formati ta' oqsma ICAO huwa deskritti fir-Referenza 1. Fil-każ li r-Referenza 1 tkun superata b'dokument ieħor, id-definizzjoni ta' tipi ta' oqsma ICAO għandhom ikunu kif deskritti f'dak id-dokument. Il-formati ta' oqsma ADEXP huma deskritti fir-Referenza 2. NOTA Id-dokumenti li hemm referenza dwarhom huma elenkati fis-Sezzjoni 2. 8. Il-Lingwa Il-Lingwa Ingliża ġiet użata fit-tħejjija ta' l-oriġinali ta' dan id-dokument. 1. L-INTRODUZZJONI 1.1. L-Iskop 1.1.1. Titjiriet li jkunu qeghdin jiġu pprovduti b'servizz ATC huma ttrasferiti minn unità ATC waħda lejn dik li tkun tmiss b'tali manjera li hija ddisinjata biex tassigura sigurtà sħiħa. Sa biex ikun milħuq dan l-objettiv, hija proċedura normali li kull titjira li taqsam minn fuq fruntiera taż-żoni ta' responsabilità taż-żewġ unitajiet li jikkoordinaw bejniethom bil-quddiem u li l-kontroll tat-titjira jkun trasferit meta din tkun fil, jew biswit ta', l-imsemmija fruntiera. 1.1.2. Meta jitwettqu bit-telefon, il-forniment ta' dettalji dwar titjiriet individwali bħala parti minn proċess ta' koordinazzjoni, dan ikun dmir maġġuri ta' l-unitajiet ATC, partikolarment fil-Area Control Centres (ACC) — (Ċentri ta' Kontrolli ta' Żoni). L-użu operazzjonali ta' konnessjonijiet bejn il-Flight Data Processing System (FDPS) — (Sistema ta' Proċessar ta' Dettalji dwar Titjira), għall-iskopijiet li jkunu mibdula ċerti "kalkoli" verbali, li huma irreferuti bħala On-Line Data Interchange (OLDI), kien beda fl-Ewropa fil-bidu tas-snin elf disa' mija u tmeninijiet. 1.1.3. Sabiex tkun iffaċilitata l-implementazzjoni, regoli komuni u formati ta' messaġġi kienu ġew elaborati u miftiehma mill-aġenziji kkonċernati u inkorporati fl-Edizzjoni 1 ta' l-istandard Eurocontrol għal On-Line Data Interchange; dan id-dokument, Edizzjoni, kienet ġiet ipproduċuta bħala sostenn tal-kontinwazzjoni ta' żvilupp ta' faċilitajiet bħal dawn b'konformità mal-ħtiġiet EATCHIP. 1.2. L-Iskop 1.2.1. Dan id-dokument jispeċifika l-faċilitajiet u messaġġi li għandhom ikunu pprovduti bejn il-FDPS li jservu lill-unitajiet ATC għal l-iskop li jintlaħaq: - il-koordinament meħtieġ qabel it-trasferiment ta' titjiriet minn unità waħda lejn dik li tkun tmiss; - trasferiment ta' komunikazzjoni dwar dawn it-titjiriet. 1.2.2. Dan id-dokument: - jidefinixxi l-formati ta' messaġġi u regoli għal kontenut; - jiddeskrivi l-faċilitajiet meħtieġa għal dawk l-unitajiet li huma pre-rekwiżiti għal użu ta' inter-kambjament ta' dettalji għal dan l-iskop. 1.2.3. Dan l-istandard huwa applikabbli bejn l-Istati Membri tal-Eurocontrol ta' faċilitajiet internazzjonali OLDI bejn unitajiet li jipprovdu żona ta' servizz ATC. 1.2.4. Rakkomandazzjoni Huwa rakkomandat li Stati tal-Konferenza Ewropea ta' Avjazzjoni Ċivili (ECAC) — (European Civil Aviation Conference) (KEAC) — għandhom japplikaw dan l-istandard lejn: - faċilitajiet internazzjonali OLDI bejn unitajiet li jipprovdu żona ta' servizz ATC fiż-żona ECAC; - faċilitajiet OLDI bejn unitajiet li jipprovdu żona ta' servizz ATC li huma interni għall-Istat ikkonċernat. 2. IR-REFERENZI 2.1. Dawn id-dokumenti li ġejjin jinkludu dispożizzjonijiet li, permezz ta' referenza f'dan it-test, jikkostitwixxu dispożizzjonijiet għal dan id-Dokument Bażiku Eurocontrol. Fil-waqt tal-publikazzjoni ta' dan id-Dokument Bażiku Eurocontrol, l-edizzjonijiet indikati għad-dokumenti li hemm referenza dwarhom, kienu validi. Xi reviżjoni għad-Dokumenti ICAO li hemm referenza dwarhom għandhom ikunu immedjatament meqjusa biex ikun rivedut dan id-Dokument Bażiku Eurocontrol. Reviżjonijiet ta' dokumenti oħra ta' referenza m'għandhomx jiffurmaw parti mid-dispożizzjonijiet ta' dan id-Dokument Bażiku Eurocontrol sa kemm dawk ikunu formalment riveduti u inkorporti f'dan id-Dokument Bażiku Eurocontrol. F'każ ta' kunflitt bejn il-ħtiġiet ta' dan id-Dokument Bażiku Eurocontrol u l-kontenut ta' dawn id-dokumenti l-oħra bħala referenza, dan id-Dokument Bażiku Eurocontrol għandu jkollu preċedenza. 2.2. Dawn id-dokumenti li ġejjin hemm referenza għalihom f'dan id-Dokument Bażiku: 1. Procedures for Air Navigation Services — Rules of the Air & Air Traffic Services, ICAO Document 4444, Thirteenth Edition iddatat 7 ta' Nov. 1996, kif emendat. 2. Edizzjoni 2.0 tad-Dokument Bażiku Eurocontrol għal ATS Data Exchange Presentation (ADEXP) — (Preżentazzjoni ta' Skambju ta' Dettalji ATS), referenza DPS-ET1-ST09-STD-01-00, bid-data ta' Ġunju 1998. 3. ID-DEFINIZZJONIJIET, SIMBOLI U ABBREVJAZZJONIJIET 3.1. Id-Definizzjonijiet Għall-iskopijiet ta' dan id-Dokument Bażiku Eurocontrol, dawn id-definizzjonijiet segwenti għandhom ikunu applikabbli. Unità li taċċetta : (Accepting Unit): L-unità li tipprovdi servizz ATC li għandha tieħu kontroll jew li tkun ħadet kontroll ta' titjira meta t-trasferiment minn unità waħda lejn dik li tkun tmiss ikun sejjer jew ikun fil-fatt seħħ. Rikonoxximent : Notifika li messaġġ ikun wasal u li jkun instab li huwa proċessabbli kif xieraq. Attivazzjoni : Il-proċess fl-unità ATC li tirċievi li biha l-pjan tat-titjira għat-titjira riferuta ikun aġġornat biex jinkludi d-dettalji ipprovduti mill-unità li titrasferixxi bħala parti mill-proċess ta' koordinament bejn iż-żewġ unitajiet u li tirriżulta fil-forniment ta' dettalji lejn il-kontrolluri. Altitudni : Id-distanza vertikali ta' livell, punt jew oġġett meqjus bħala punt, imkejjel mil-livell medju tal-baħar. Applikar : Dik il-parti tas-sistema sekondarja ATS li tkun konformi ma' dan l-istandard u tidħol bi qbil ma' entitajiet tali f'sistemi ATS oħra. Qasam ta' Responsabilità : Spazju ta' l-ajru ta' dimensjonijiet definiti li fihom unità ATC tipprovdi servizz ta' traffiku ta' l-ajru. Assoċjazzjoni : Proċedura li biha sistema torbot messaġġ OLDI mwassal ma' pjan ta' titjira għal dħul f'database. Unità ATC : Unità li tipprovdi servizz ta' kontroll tat-traffiku ta' l-ajru. Disponibilità : Probabilità li faċilià tkun aċċessibbli fil-waqt minn dak li jagħmel użu. Fruntiera : Il-pjanura (laterali u vertikali) li tillimita ż-żona ta' responsabilità ta' unità ATC. Cleared Flight Level (Livell Permissibli għal Titjira) : Il-livell ta' titjira lejn jew li fih it-titjira tkun preżentament ġiet rilaxxata minn ATC. Koordinament, ATC : Il-proċess, eżekwit bejn unitajiet ATC b'żoni biswit xulxin ta' responsabilità, li formalment jindirizzaw lil xulxin bil-passaġġ ta' titjiriet ippjanati minn fuq fruntiera, sa biex tkun assigurata s-sigurtà tat-titjira permezz ta' konsistenza ta' l-azzjonijiet li jkun hemm intenzjoni dwarhom. Koordinament ta' Messaġġ : Terminu ġeneriku li jirreferi għal messaġġ użat biex titwettaq il-koordinazzjoni ta' ATC. Dawn jinkludu ċ-CDN li hija messaġġ speċifiku deskritt fil-paragrafu 8.8. Fażi ta' Koordinament : Fir-rigward ta' titjira partikolari, il-fażi li matulha l-unitajiet ATC li jittrasferixxu u li jirċievu jaqblu dawr il-kondizzjonijiet (e.g. livell tat-titjira, punt ta' fruntiera) li permezz tiegħu it-titjira tgħaddi mill-kontroll ta' wieħed lejn l-ieħor. Punt ta' Koordinament : Punt fuq jew biswit il-fruntiera magħrufa minn unitajiet ATC f'sekwenza ta' koordinament u li hemm referenza dwaru f'messaġġi ta' koordinazzjoni. Korrelazzjoni : Il-proċess ibbażat fuq kriterja definita li tgħaqqad dettalji ta' pjan ta' titjira mal-faxxa tar-radar ta' l-istess titjira, normalment għal preżentazzjoni fuq "wirja" ta' kontrollur. Standard Eurocontrol : Xi speċifikazzjonijiet għal karatteristiċi fiżiċi, konfigurazzjoni, materjal, twettiq, impjegati jew proċedura, li l-applikar uniformi tagħhom ikun ġie approvat bħala essenzjali għall-implementazzjoni fis-sistemi ATS fl-Istati Membri Eurocontrol. Standard Eurocontrol m'għandhiex tkun f'kunflitt ma' Standards ICAO, imma, fejn xieraq, għandhom jikkumplementaw lil dan ta' l-aħħar. Kontrollur Eżekettiv : Kontrollur li jipprovdi istruzzjonijiet direttament lejn titjiriet taħt il-kontroll tiegħu/tagħha. Kontrolluri bħal dawn jinkludu dawk li jipprovdu servizz ta' żona ta' kontroll bir-radar. Livell ta' Ħruġ : Livell li fih titjira tkun ġiet ikkoordinata biex taqsam punt ta' trasferiment ta' kontroll. Livell ta' ħruġ jista' jinkludi kondizzjonijiet supplementari ta' qsim li jiddefinixxu faxxa ta' livell li fih tkun qiegħda titjira fit-tlugħ/inżul. Pjan ta' titjira : Informazzjoni speċifikata pprovduta lejn unitajiet ta' servizz ta' traffiku bl-ajru, b'relatività għal titjira intenzjonata jew parti minn titjira ta' ajruplan. B'żieda, informazzjoni li tkun akwistata minn pjan ta' titjira għal titjira speċifika li tinżamm fi FDPS. Ġenerat : Proċess f'sistema ATC meta d-data; relevanti jkunu estratti minn bażi ta' dettal(ji) u messaġġ ikun maħluq għal trasmissjoni lejn unità ATC li tirċievi. Format ICAO : Il-format utilizzat għal trasmissjoni mill-art lejn l-art ta' messaġġi ATS u li tuża tipi u separaturi ta' oqsma deskritti fir-Referenza 1. Livell : Terminu ġeneriku li jirrigwarda l-pożizzjoni vertikali ta' ajruplan waqt titjira; f'dan l-istandard it-terminu livell jew livell ta' titjira jinkludi altitudni f'dak il-każi meta dan ikunu użat. Notifikazzjoni : Il-proċess li bih l-unità li titrasferixxi titrażmetti dettalji biex taġġorna s-sistema fl-unità li tirċievi bi tħejjija għal fażi ta' koordinament. Unità li Tirċievi : Unità ATC fejn ikun intbagħat il-messaġġ. Affidabilità : Il-persentaġġ tad-disponibilità skedata li matulha s-servizz għandu jkun operabbli. Livell mitlub ta' titjira : Livell mitlub ta' titjira mit-titjira fil-pjan ta' titjira. Reviżjoni : Emenda għad-dettal li kien intbagħat qabel minn unità ATC li titrasferixxi lejn unità ATC li tirċievi. Livell Supplementari ta' Qsim : Livell, fil-, jew 'il fuq minn, jew fil-, jew 'l isfel minn, li titjira tkun ġiet ikkoordinata biex taqsam il-punt ta' kontroll ta' trasferiment. Il-livell supplementari, jekk preżenti, huwa element ta' livell ta' ħruġ. Sistema ta' Pjan ta' titjira : Informazzjoni li tkun akkwistat minn pjan ta' titjira għal titjira speċifika li tinżamm fi FDPS. Ħin tat-Transazzjoni : Intervall ta' ħin wara li jkun inbeda messaġġ li matulu trasmissjoni, proċessar inizjali fis-sistema li tirċievi, ġenerazzjoni u trasmissjoni ta' messaġġ ta' rikonoxximent, u l-identifikazzjoni tiegħu fis-sistema tat-trasferiment, fejn ikunu mwettqa. Trasferiment ta' Punt ta' Kontroll : Punt definit, lokalizzat matul passaġġ ta' titjira ta' ajruplan, li fih ir-responsabilità biex ikun ipprovdut ATS lejn ajruplan ikun trasferit minn unità ATC waħda jew pożizzjoni ta' kontroll lejn dik li tkun tmiss. Mhux neċessarjament konċidenti ma' punt ta' koordinament. Fażi ta' Trasferiment : Fażi ta' titjira li tkun skond il-fażi ta' koordinament, li matulha t-trasferiment ta' komunikazzjoni jkun esegwit. Unità li Titrasferixxi : F'sekwenza ta' koordinament, l-unità ATC responsabbli biex tipprovdi servizz lejn titjira qabel il-fruntiera u li tibda l-fażi ta' koordinament ma' l-unità li tkun tmiss. Ittrasmetti : Ikkomunika messaġġ minn sistema lejn oħra. Unità : Unità ta' servizz tat-traffiku bl-ajru Avviż : Messaġġ muri f'qagħda ta' ħidma meta l-proċess ta' koordinament awtomatiku ikun falla. 3.2. Is-Simboli u L-Abbrevjazzjonijiet Għall-iskopijiet ta' dan l-istandard Eurocontrol, dawn is-simboli u abbrevjazzjonijiet għandhom ikunu applikabbli. ABI Advance Boundary Information Message (Messaġġ bil-Quddiem ta' Informazzjoni dwar Fruntiera) ACC Area Control Centre (Ċentru ta' Kontroll taż-Żona) ACP Accept Message (Aċċetta l-Messaġġ) ACT Activate Message (Agħmel il-Messaġġ attiv) ADEXP ATS Data Exchange Presentation (Preżentazzjoni ta' Skambju ta' Dettalji) ATC Air Traffic Control (Kontroll tat-Traffiku ta' l-Ajru) ATM Air Traffic Management (Amministrazzjoni tat-Traffiku ta' l-Ajru) ATS Air Traffic Service (Servizz tat-Traffiku ta' l-Ajru) CDN Co-ordination Message (Messaġġ ta' Koordinament) CNL Flight Plan Cancellation (Kanċellazzjoni ta' Pjan ta' Titjira) COD SSR Code Assignment Message (Kodiċi SSR ta' Assenjament ta' Messaġġ) COF Change of Frequency Message (messaġġ ta' tibdil ta' frekwenza) COP Co-ordination Point (Punt ta' Koordinament) DED Directorate of EATCHIP Development, Eurocontrol (Żvilupp tad-Direttorat ta' EATCHIP, Eurocontrol) EATCHIP European ATC Harmonisation and Integration Programme (Programm ta' Armonizzazzjoni u Integrazzjoni ta' ATC Ewropea) ECAC European Civil Aviation Conference (Konferenza Ewropea ta' l-Avjazzjoni Ċivili) ETO Estimated Time Over (Kalkolu ta' Ħin Superat) ETOT Estimated Take-off Time (Ħin ikkalkulat għat-tluq) EWPD EATCHIP Work Programme Document (Dokument ta' Programm ta' Ħidma EATCHIP) FDPS Flight Data Processing System (Sistema ta' Proċessar ta' Dettalji ta' Titjira) FRF Further Route of Flight (Rotta ulterjuri ta' Titjira) HMI Human-Machine Interface (Interface bejn Umani u Magni) HOP Handover Proposal Message (Proposta għal Messaġġ li jgħaddi r-responsabilita) ICAO International Civil Aviation Organisation (Organizzazzjoni Internazzjonali ta' Avjazzjoni Ċivili) INF Information Message (Messaġġta' Informazzjoni) LAM Logical Acknowledgement Message (Messaġġ loġiku ta' rikonoxximent) LoA Letter of Agreement (Ittra ta' Ftehim) MAC Message for Abrogation of Co-ordination (Messaġġ ta' abrogazzjoni ta' koordinazzjoni) MAS Manual Assumption of Communications (Teħid Manwali ta' Komunikazzjonijiet) NM Nautical Mile (Mil Nawtiku) OLDI On-Line Data Interchange (Inter-Skambju ta' Dettalji On-Line) ORCAM Originating Region Code Assignment Method (Metodu ta' Origini għal Assenjament tal-Kodiċi Reġjonali) PAC Preliminary Activate Message (Messaġġ ta' Attivar Prelimenari) RAP Referred Activate Proposal Message (Messaġġ ta' proposta attiva ta' referenza) REV Revision Message (Reviżjoni ta' Messaġġ) RJC Reject Co-ordination Message (Messaġġ ta' caħda ta' koordinazzjoni) ROF Request On Frequency Message (messaġġ dwar talba ta' Frekwenza) RRV Referred Revision Message (Messaġġ għal Referenza ta' Reviżjoni) SBY Stand-by Message (messaġġ ta' stennija) SDM Supplementary Data Message (messaġġ ta' dettalji supplementaji) SSR Secondary Surveillance Radar (Sorveljanza Sekondarja bir-Radar) SYSCO System Supported Co-ordination (Sistema ta' Sostenn Ikkoordinat) TI Transfer Initiation (Bidu ta' Trasferiment) TIM Transfer Initiation Message (Messaġġ ta' bidu ta' trasferiment) TWR/APP Tower (aerodrome control) and Approach Control (Torri (kontroll ta' ajruport) u Kontroll tar-Resqien) 4. Il-ĦTIĠIET ĠENERALI 4.1. L-Introduzzjoni Din is-sezzjoni tiddeskrivi l-ħtiġiet operazzjonali ġenerali meħtieġa għall-implementazzjoni ta' faċilità OLDI bejn unitajiet ATC u l-klassifikazzjoni u t-twettiq ta' ħtiġiet tat-tipi differenti ta' messaġġi użati. 4.2. Il-Ħtiġiet ta' Sistema ta' Proċessar ta' Dettalji ta' Titjira. 4.2.1. Il-Bażi ta' Dettalji ta' Titjira Unitajiet li jutilizzaw faċilità deskritti f'dan id-dokument għandhom ikunu pprovduri bid-dettalji minn FDPS li jkun fiha l-informazzjoni kollha meħtieġa għal esebizzjoni, proċessar u kompilar tal-messaġġi kif speċifikati. Is-sorsi primarji ta' dettall għal kull titjira huwa l-pjan ta' titjira kif ippreżentat minn, jew fl-isem ta' il-pilota li jkollu l-kmand. Unitajiet oħra ta' dettalji akkwistati mill-ipproċessar ta' pjanijiet ta' titjira b'referenza lejn l-ambjent ta' l-unità kkonċernata. 4.2.2. L-Operat f'Ħin Attwali Il-proċedura OLDI tinkludi ġrajjiet fit-trasferiment ta' unità ATC biex jinbdew il-funzjonijiet meħtieġa għal preżentazzjoni fil-waqt ta' dettalji lejn il-kontrollur li jitrasferixxi u t-trasmissjoni ta' dettali ikkoordinati ta' dettalji lejn l-unità li taċċetta. Għal dan l-iskop l-FDPS għandha tkun tista' li tibda l-funzjonijiet bi tqabbil tal-Co-ordinated Universal Time (Ħin Universali Ikkoordinat) u parametri ta' ħin applikabbli mal-ħinijiet f'pożizzjonijiet speċifikati fuq ir-rotta tat-titjira kif iddeterminata mid-database tat-titjira. 4.2.3. Il-Kapaċità ta' Dettalji ta' Komunikazzjonijiet 4.2.3.1. L-FDPS għandha tkun tista' tirċievi u titrasmetti dettalji ta' titjira fil-format applikabbli għall-messaġġ kif speċifikat f'dan id-dokument permezz tal-medja ta' dettalji ta' komunikazzjoni li ssostni l-funzjoni OLDI. 4.2.3.2 Rakkomandazzjoni L-FDPS għandha jkollha l-potenzjal ta' żvilupp biex jippermetti ż-żieda ta' messaġġi ġodda li jistgħu jkunu inklużi fl-edizzjonijiet futuri ta' dan l-istandard. 4.2.3.3. Fil-ħtiġiet ta' twettiq speċifikati f'dan id-dokument, il-medja ta' dettalji ta' komunikazzjoni għandha tipprovdi applikar-lejn-applikar mgħaġġel u ta' affidabbli ta' skambju ta' dettalji billi: - jassigura l-integrità ta' trasmissjonijiet ta' messaġġ OLDI; u - monitoraġġ jew ta' konnesjoni punt-lejn-punt jew ta' l-istatus ta' oqfsa ta' komunikazzjonijiet, skond kif applikabbli. 4.2.3.4. L-FDPS għandu javża l-pożizzjonijiet ta' ħidma meta anomaliji jkunu misjuba minn sistema ta' komunikazzjoni ta' dettalji. 4.2.4. Funzjonijiet ta' Applikazzjoni 4.2.4.1. Is-sistema użata għal provvediment ta' faċilitajiet OLDI għandha tkun tista' tirċievi awtomatikament, taħżen, tipproċessa, tiġbed u twassal għal esibizzjoni, u tittrasmetti dettalji relatati ma' OLDI f'ħin attwali. 4.2.4.2. L-FDPS għandha: - tirrifletti dettalji kurrenti operazzjonali relevanti lejn funzjoni OLDI kif meħtieġ b'dan l-istandard, aġġornati jew awtomatikament, permezz ta' dħul manwali, jew b'għaqda tat-tnejn; - tkun tista' tiġbed elementi bħal dawk mid-database tal-pjan tat-titjira; - tidentifika l-unità ATC li tmiss fuq ir-rotta tat-titjira. 4.2.4.3. Dan li ġej għandu jkun miftiehem bilateralment: - Co-ordination Points (COPs); (Punt ta' Koordinament) - Punti ta' Riferenza użati għal notazzjonijiet ta' direzjoni u distanza fl-identifikar tal-COP fuq segmenti diretti, 'il barra mir-rotta ATS, meta użata. NOTA Il-COP tista' mhux dejjem tkun identika mal-punti ta' kontroll tat-trasferiment. 4.2.5. Human-Machine Interface (HMI) (Interface bejn Umani u Magni) 4.2.5.1. L-HMI għandha tkun tista': - tesebixxi l-kontenut operazzjonali ta' messaġġi OLDI u twissijiet relevanti dwar messaġġi mwassla għal attenzjoni immedjata; - koordinazzjoni ta' rotta u twissijiet ta' trasferiment ta' messaġġ lejn pożizzjonijiet operabbli li huma responsabbli għal koordinament tat-titjiriet ikkonċernati. 4.2.5.2. L-impjegati ta' l-ATC għandhom ikunu ipprovduti b'mezzi biex jimmodifikaw id-dettalji li l-kontenut operazzjonali tal-messaġġi jkunu akkwistati kif meħtieġ b'dan id-dokument. 4.2.5.3. L-HMI għandha tindika li t-trasmissjoni tal-messaġġi tkun qiegħda sseħħ jew li jkunu ġew trasmessi b'suċċess, kif xieraq. 4.2.5.4. Twissija jew notifika ta' l-ATC xierqa jew pożizzjonijiet tekniċi għandhom ikunu ġġenerati awtomatikament jekk l-ebda rikonoxximent ma jkun wasal fil-parametri ta' ħin wara t-trasmissjoni ta' koordinament jew trasferiment ta' messaġġ. 4.2.5.5. Twissija jew notifika għandha tkun fil-għamla li immedjatament tattira l-attenzjoni tal-pożizzjoni xierqa ta' ħidma. 4.2.5.6. Rakkomandazzjoni L-HMI u l-pożizzjoni ATC li jużaw OLDI għandhom jipprovdu twissija jekk il-faċilità OLDI ma tkunx disponibbli. 4.2.6. Bidu ta' Messaġġi 4.2.6.1. Kull sistema għandha jkun fiha sistema ta' parametri sa biex ikunu assigurati fil-waqt, bidu awtomatiku ta' messaġġi OLDI. 4.2.6.2. Rakkomandazzjoni Il-kapabilità li manwalment tkun mibdija t-trasmissjoni ta' messaġġ ta' koordinazzjoni qabel il-ħin tat-trasmissjoni ikkalkolat, għandu jkun ipprovdut. 4.2.6.3. Il-ġrajja awtomatika għandha dejjem tkun assigurata, jekk bidu manwali ma jkunx esegwit. 4.2.6.4. Is-sistema għandha tutilizza parametri ta' ħin biex ikun definit dan li ġej: - ħin ta' tħejjija, qabel it-trasmissjoni, waqt li l-kontenut operazzjoni tal-messaġġ fl-unità li titrasferixxi jkun esibit; - ħin ta' tħejjija, globali jew COP, biex ikun trasmess il-messaġġ, meta applikabbli; - ħin wara t-trasmissjoni ta' messaġġ li matulu rikonoxximent ta' livell ta' applikazzjoni għandu jkun wasal (time-out). 4.2.6.5. Messaġġ għandu jkun trasmess mingħajr dewmien meta l-informazzjoni meħtieġa tkun disponibbli f'ħin aktar tard minn dak li fih kieku kien ikun trasmess. Eżempju Titjira tibda l-parti GAT IFR f'punt qrib il-fruntiera li imbagħad din taqsam; l-ETO fil-punt huwa mgħarraf tmien minuti qabel il-COP f'liema waqt trasmissjoni ta' messaġġ ACT ikun diġà tard, kif ibbażat fuq il-parametri tal-ħin; il-messaġġ jintbagħat mingħajr dewmien. 4.2.7. Il-Wasla ta' Messaġġi 4.2.7.1. Is-sistema ATC għandha tkun tista': - tirċievi messaġġi OLDI; - tipproċessahom awtomatikament bi qbil ma' dan l-istandard; - toħroġ id-dettalji dwar it-titjira bi qbil mal-messaġġ li jkun wasal, u tesebixxi t-twissijiet meħtieġa fil-każ ta' inkonsistenza fid-dettalji li jkunu waslu; - tiġġenera u titrasmetti awtomatikament messaġġi ta' rikonoxximent fil-livell ta' l-applikazzjoni. 4.2.7.2. Messaġġ ta' rikonoxximent ( Logical Acknowledgement (LAM), Accept (ACP) or Stand-by (SBY) Message ) għandu jkun iġġenerat u trasmess meta l-messaġġ korrispondenti ikun ġie ipproċessat u l-preżentazzjoni tar-riżultati ta' l-ipproċessar lejn il-pożizzjonijiet xierqa, kif meħtieġ, ikun assigurat. NOTA Kondizzjonijiet dettaljati biex jiġi ġġenerat rikonoxximent huma speċifikati individwalment għal kull messaġġ. 4.3. L-Aġġornament minn Dettalji ta' Sorveljanza Rakkomandazzjoni Sa biex tkun assigurata l-eżattezza tad-dettal dwar il-kalkolu tal-ħin, informazzjoni akwistata mis-sejba ta' titjiriet permezz tar-radar jew mezzi oħra ta' sorveljanza, għandhom ikunu użati biex jaġġornaw id-database tal-pjan tat-titjira. 4.4. Ir-Rekordjar ta' Data OLDI 4.4.1. Kontenut Il-kontenuti tal-messaġġi kollha OLDI u l-ħin tal-wasla għandhom ikunu rrekordjati. 4.4.2. Faċilitajiet Faċilitajiet għandhom ikunu disponibbli biex jinġabru u jkunu murija mad-dettalji rrekordjati. 4.5. Id-Disponibbilità, l-Affidabilità, is-Sigurtà tad-Dettalji u l-Integrità tad-Dettalji 4.5.1. Id-Disponibilità 4.5.1.1. Il-faċilità OLDI għandha tkun disponibbli matul is-sigħat ta' ċaqliq normali u qawwija ta' traffiku bejn iż-żewġ unitajiet ikkonċernati. 4.5.1.2. Rakkomandazzjoni Il-faċilità OLDI għandha tkun disponibbli 24 siegħa kull jum. 4.5.1.3. Xi perijodi skedati bħala ħin-ta'-waqfien (u b'hekk disponibilità ta' ħin ippjanat) għandhom ikunu miftiehma bilateralment bejn iż-żewġ unitajiet ikkonċernati. 4.5.2. L-Affidabilità 4.5.2.1. Affidabilità f'kull konnessjoni OLDI għandha tkun ta' mill-anqas 99,86 % (ekwivalenti għal ħin-ta'-waqfien ta' mhux aktar minn 12 il-siegħa kull sena ibbażati fuq disponibilità ta' 24-siegħa). 4.5.2.2. Rakkomandazzjoni Meta operazjonalment iġġustifikata, affidabilità ta' mill-anqas 99,99 % (ekwivalenti għal ħin-ta'-waqfien ta' mhux aktar minn 52 minuti kull sena, ibbażati fuq disponibilità ta' 24 siegħa) għandha tkun ipprovduta. 4.5.3. Is-Sigurtà ta' Dettalji Rakkomandazzjoni Metodi ta' sigurtà ta' dettalji (e.g. dritt ta' aċċess, verifika ta' sorsi) u, fejn applikabbli, amministrazzjoni tan-network, għandhom ikunu applikabbli għal faċilitajiet OLDI. 4.5.4. L-Integrità ta' Dettalji Ir-rata ta' falliment f'livell ta' applikar m'għandhiex teċċedi żball ta' trasmissjoni kull 2000 messaġġ. 4.6. Evalutazzjoni Operazjonali 4.6.1. Perijodu ta' Evalutazzjoni Kull faċilità OLDI ġdida, inkluża faċilità ġdida dwar konnessjoni eżistenti, għandha tkun suġġetta għal perijodu ta' evalutazzjoni biex tkun ivverifikata l-integrità tad-dettalji, l-eżatezza tagħhom, it-twettiq, il-kompatibilità ma proċeduri ATC u s-sigurtà ġenerali qabel l-implementazzjoni operazjonali tagħhom. NOTA Proċedura biex tgħin fl-evalutazzjoni ta' faċilità ġdida OLDI hija disponibbli mis-Segretarjat OLDI, Eurocontrol. 4.6.2. Data ta' Introduzjoni Operazjonali Id-data ta' l-introduzjoni operazjonali, li timplika t-twettiq tal-perijodu ta' evalutazzjoni, għandha tkun formalment miftiehma bejn iż-żewġ unitajiet. 5. KATEGORIJI TA' MESSAĠĠI 5.1. Ġenerali 5.1.1. Skop Din is-Sezzjoni tad-dokument: - tiddiffenixxi l-kategoriji ta' messaġġi; - tiddikjara l-ħtiġiet tal-ħin tat-transazzjoni għal kategoriji; - tistqarr liema messaġġi huma mandatorji u liema huma kumplimentarji; - tassenja t-tipi ta' messaġġi lejn kategoriji. 5.1.2. Kategoriji ta' Messaġġi Messaġġi OLDI ġew assenjati lil dawn il-kategoriji: - Kategorija 1: Trasferiment ta' Komunikazzjoni; - Kategorija 2: Koordinazzjoni; - Kategorija 3: Notifikazzjoni. 5.2. Ħinijiet ta' Transazzjoni 5.2.1. Kondizzjonijiet tal-Ħinijiet tat-Transazzjoni 5.2.1.1. Il-ħinijiet speċifikati ta' transazzjoni jinkludu trasmissjoni, proċessar inizjati mill-unità li tirċievi, ħolqien ta' messaġġ ta' rikonoxximent, it-trasmissjoni tiegħu u l-wasla għand l-unità li titrasferixxi. Il-messaġġi awtomatiċi ta' rikonoxximent LAM u SBY kienu għalhekk, ma ġewx assenjati lejn kategorija ta' messaġġ. 5.2.1.2. Il-ħinijiet massimi ta' transazzjoni għal kategoriji differenti ta' messaġġi għandhom ikunu kif speċifikati fit-Tabella 5-1. Tabella 5-1 Ħinijiet Massimi ta' Transazzjoni Kategorija ta' Messaġġ | 90 % | 99,8 % | 1 | 4 sek | 10 sek | 2 | 10 sek | 25 sek | 3 | 15 sek | 45 sek | 5.2.1.3. Valur ta' time-out għandu jkun definit għal kategorija jew tip ta' messaġġ. 5.2.1.4. Jekk l-ebda rikonoxximent ma jkun wasal matul il-ħin speċifikat wara t-trasmissjoni, messaġġ għandu jkun meqjus li kien ġie trasmess jew ipproċessat mingħajr suċċess u ħruġ ta' twissija kif speċifikat fis-sezzjoni pertinenti ta' dan id-dokument. 5.2.1.5. Rakkomandazzjoni Rakkomandazzjoni Il-valuri ta' time-out għal dawn it-tliet kategoriji m'għandux jeċċedi 12- il sekonda, 30 sekonda u 60 sekonda rispettivament. 5.3. Klassifikazzjoni u Kategorizzazzjoni ta' Messaġġi 5.3.1. Klassifikazzjoni ta' Messaġġi — Mandatorji u Komplimentarji 5.3.1.1. Messaġġi deskritti f'dan id-dokument huma ikklassifikati jew bħala mandatorji inkella komplimentari. 5.3.1.2. Meta messaġġ huwa deskritt bħala mandatorju (M) għal trasmissjoni (TX), proċessar għandu jkun inkluż sabiex ikunu jistgħu jintbagħtu messaġġi bħal dawn. 5.3.1.3. Meta messaġġ huwa deskritt bħala mandatorju għal biex ikun jista' jasal (REC), proċessar għandu jkun inkluż sabiex ikun jista' jipproċessa l-messaġġi li jkunu waslu. NOTA F'każi eċċezzjonali, meta ċ-ċaqliq ta' traffiku bejn żewġunitajiet ikunu f'direzzjoni waħda, il-messaġġi mandatorji għandhom ikunu applikabbli lejn direzzjoni waħda biss. 5.3.1.4. Meta messaġġ huwa deskritt bħala komplimentari (C) għal trasmissjoni, l-ipproċessar għandu jkun inkluż sa biex ikun jista jibgħat messaġġi bħal dawn jekk meħtieġmill-unità li tibgħat u miftiehma bilateralment ma' l-unità li tirċievi. NOTA Messaġġi kumpimentarji jistgħu jintużaw f'direzzjoni waħda biss kif determinat mill-ħtiġiet operazzjonali. 5.3.1.5. Meta messaġġ huwa deskritt bħala kumplimentari għal biex ikun jista' jasal, l-ipproċessar għandu jkun inkluż sabiex ikun jista' jipproċessa l-messaġġi li jkunu waslu meta l-użu bħal dan ikun ġie miftiehem bilateralment. 5.3.1.6. Il-ħtiġiet deskritti fit-Tabelli 5-3 u 5-4 huma applikabbli biss meta l-użu tal-proċedura ta' Djalogu għal Koordinazzjoni u/jew Trasferiment ta' Komunikazzjoni rispettivament tkun ġiet miftiehma bilateralment bejn unitajiet ATC. 5.3.2. Kategorizzazzjoni ta' Messaġġi 5.3.2.1. Il-kategorizzazzjoni ta' messaġġi għal proċedura bażika hija speċifikata fit-Tabella 5-2. 5.3.2.2. Il-kategorizzazzjoni ta' koordinazzjoni ta' messaġġi addizzjonali għal proċedura ta' djalogu hija speċifikata fit-Tabella 5-3. 5.3.2.3. Il-kategorizzazzjoni ta' trasferiment ta' messaġġi ta' komunikazzjoni għal proċedura ta' djalogu hija speċifikata fit-Tabella 5-4. Tabella 5-2 Proċedura Bażika ta' Messaġġi Tip ta' messaġġ | Abbrevjazzjonijiet | Kategorija | Trasmissjoni | Wasla | Fruntiera Avvanzata Informazzjoni | ABI | 3 | M | M | Attivar | ACT | 2 | M | M | Reviżjoni | REV | 2 | C [1] | C [1] | Attivar Prelimenari | PAC | 2 | C | C | Abrogazzjoni ta' Koordinazzjoni | MAC | 2 | C | C | Assenjar ta' Kodiċi SSR | COD | 2 | C | C | Informazzjoni | INF | 3 | C | C | Rikonoxximent loġiku Messaġġ | LAM | | M | M | Tabella 5-3 Proċedura ta' Djalogu, Fażi ta' koordinament — Messaġġi (Bħala żieda għat-Tabella 5-2) Tip ta' messaġġ | Abbrevjazzjonijiet | Kategorija | Trasmissjoni | Wasla | Attivar ta' Proposta Riferuta | RAP | 2 | C | M | Reviżjoni Riferuta | RRV | 2 | C | M | Koordinazzjoni | CDN | 2 | M | M | Stand-by [2] | SBY | | M | M | Aċċetta | ACP | 2 | M | M | Ċaħda ta' Koordinament [3] | RJC | 2 | C | C | Tabella 5-4 Proċedura ta' Djalogu Fażi ta' Trasferiment ta' Messaġġi Tip ta' messaġġ | Abbrevjazzjonijiet | Kategorija | Trasmissjoni | Wasla | Inizjar ta' Trasferiment | TIM | 1 | M | M | Dettalji Supplementai | SDM | 1 | [4] | [4] | Proposta ta' Konsenja | HOP | 1 | M | M | Skambju ta' Frekwenza [5] | COF | 1 | C | M | Talba fuq Frekwenza | ROF | 1 | C | M | Assum Manwali [5] | MAS1 | 1 | C | M | 6. PROĊEDURA BAŻIKA — MESSAĠĠI MANDATORJI 6.1. Ġenerali 6.1.1. Deskrizzjoni ta' Ħtieġa Din is-sezzjoni tiddeskrivi il-ħtieġa minima fil-livell ta' applikazzjoni għall-implementazzjoni ta' faċilitajiet OLDI. 6.1.2. Implementazzjoni Unitajiet li jużaw OLDI għal koordinament ta' titjiriet għandhom jimplementaw l-ABI, ACT u LAM kif deskritt f'din is-sezzjoni, ħlief meta jkun ġie bilateralment miftiehem biex jintuża l-koordinament ta' proċedura ta' djalogu kif deskritta fis-sezzjoni 8 ta' dan id-dokument, f'liema każ il-kundizzjonijiet għall-użu ta' messaġġi ACT u LAM huma definiti f'dik is-sezzjoni. 6.2. Advance Boundary Information Message (ABI) (Messaġġ bil-Quddiem ta' Informazzjoni dwar Fruntiera) 6.2.1. Skop tal-Messaġġ ABI L-ABI jissodisfa dawn il-ħtiġiet operazzjonali: - jipprovdi għall-akwist ta' dettalji nieqsa mill-pjan tat-titjira; - jipprovdi informazzjoni bil-quddiem tal-fruntiera u reviżjoniet dwarhom lejn l-unità ATC li tkun tmiss; - jaġġorna d-dettalji ta' pjan bażiku ta' titjira; - jiffaċilità korrelazzjoni kmieni ta' passaggi tar-radar; - jiffaċilità settur eżatt ta' terminu fil-qosor tal-kalkolu ta' tagħbija. L-ABI huwa messaġġ ta' notifika. 6.2.2. Kontenuti tal-Messaġġ Il-messaġġ ABI għandu jkun fih dawn l-elementi ta' dettalji li ġejjin: - It-Tip ta' messaġġ; - In-Numru tal-Messaġġ; - L-Identifikazzjoni ta' l-ajruplan; - Il-Modalità u Kodiċi SSR (jekk disponibbli); - L-Ajruport tat-Tluq; - L-Estimi ta' Dettalji; - L-Ajruport ta' Destinazzjoni; - In-Numru u t-Tip ta' l-ajruplan; - It-Rotta (voluntarja); - Id-Dettalji l-Oħra tal-Pjan tat-Titjira (voluntarja). NOTA Ir-regoli tad-dħul ta' dettalji, formati u kontenuti ta' oqsma huma speċifikati fl-Anness A. 6.2.3. Ir-Regoli ta' l-Applikazzjoni 6.2.3.1. Ġenerali 6.2.3.1.1. Ħlief kif hemm ipprovdut fi 6.2.3.1.3. u 6.2.3.1.4 hawn taħt, wieħed jew aktar messaġġi ABI għandhom jintbagħtu għal kull titjira li tkun ippjanata li taqsam il-fruntiera ta' oqsma ta' responsabilità suġġetti għal proċeduri OLDI. 6.2.3.1.2. Meta jintbagħtu, l-messaġġi ABI għandhom jippreċedu l-messaġġ Activate (ACT) jew il-messaġġ Referred Activate Proposal (RAP). 6.2.3.1.3. Il-Messaġġ ABI m'għandux ikun iġġenerat jekk messaġġ Activate Prelimenari (PAC) jkollu jkun mibgħut. 6.2.3.1.4. Rakkomandazzjoni It-Trasmissjoni ABI għandha tkun ristretta jekk il-messaġġ ACT jew RAF ikun jistenna għal trasmissjoni immedjata jew f'intervall ta' ħin li jkun bilateralment miftiehem. NOTA L-iskop ta' din ir-rakkomandazzjoni huwa biex ikun evitat it-tentattiv ta' riżoluzzjoni simultanja ta' anomalija f'pożizzjonijiet differenti fl-unità li tirċievi fir-rigward ta' messaġġi ABI u ACT għall-istess titjira. 6.2.3.1.5. Messaġġ ABI rivedut għandu jintbagħat jekk messaġġ ACT sussegwenti ma jkunx ġie iġġenerat u: - ir-rotta ta' titjira tkun ġiet immodifikata hekk li l-COP ta' messaġġ ABI preċedenti ma jkunx aktar eżatt; - l-ajruport ta' destinazzjoni jkun ġie mibdul; jew - it-tip ta' ajruplan ikun ġie mibdul. 6.2.3.1.6. Rakkomandazzjoni Il-Messaġġi ABI riveduti għandhom jintbagħtu jekk messaġġi ACT sussegwenti ma jkunux ġew iġġenerati u wieħed minn dawn id-dettalji li ġejjin ikunu suġġetti għal bidla: - Il-livell mistenni ta' qsim ta' fruntiera; - Il-kodiċi mistennija fil-punt ta' trasferiment ta' kontroll; - Meta l-ħin ikkalkolat fuq (ETO) fil-COP jiddiferixxi mill-messaġġ ABI preċedenti aktar milli mil-ħin speċifikat fl-Ittra ta' Ftehim (LoA); - Xi dettalji oħra miftiehma bilateralment. 6.2.3.2. Proċessar fl-Unità li Tirċievi 6.2.3.2.1. Is-sistema ATC li tirċievi messaġġ ABI għandha tipprova assoċjazzjoni mad-dettal korrispondenti ta' pjan ta' titjira. 6.2.3.2.2. Jekk l-assoċjazzjoni ta' pjan ta' titjira ma jkunx b'suċċess, pjan ta' titjira għandu jkun maħluq awtomatikament jew manwalment fis-sistema li tirċievi. 6.2.3.2.3. Jekk l-assoċjazzjoni ta' pjan ta' titjira jkun sar b'suċċess imma diskrepanza tkun identifikata bejn id-dettalji fil-messaġġ u d-dettalji korrispondenti fis-sistema li tirċievi li jkunu jirriżultaw fil-ħtieġa ta' azzjoni korrettiva mal-wasla ta' dan il-messaġġ ACT, id-diskrepanza għandha tkun irriferuta lejn pożizzjoni xierqa għal reżoluzzjoni. 6.2.3.3. Parametri ta' Ħin għat-Trasmissjoni 6.2.3.3.1. Il-messaġġgħandu jkum trasmess numru parametri ta' minuti qabel il-ħin ikkalkolat fil-COP. 6.2.3.3.2. Il-parametri ta' ġenerazzjoni ABI għandhom ikunu inklużi fil-LoA bejn l-unitajiet ATC ikkonċernati. 6.2.3.3.3. Rakkomandazzjoni Il-Prametri ta' ġenerazzjoni ABI għandhom ikunu: - varjabbli, ibbażati fuq id-dispożizzjonijiet tal-LoA; - definiti separatament għall kull COP. 6.2.4. Rikonoxximent ta' ABI 6.2.4.1. Rikonoxximent Il-messaġġ ABI għandu jkun rikonoxxut bil-ġenerazzjoni u t-trasmissjoni ta' messaġġ LAM. NOTA Messaġġ LAM huwa ġġenerat independentament mir-riżultati ta' tentattiv ta' assoċjazzjoni ta' pjan ta' titjira. 6.2.4.2. L-ebda rikonoxximent Rakkomandazzjoni Jekk l-ebda messaġġ LAM ma jkun wasal bħala rikonoxximent għal messaġġ ABI, twissija għandha tkun murija fil-pożizzjoni ta' superviżjoni. 6.2.5. Eżempji "Air 2000" 253, Boeing 757 minn Malta lejn Birmingham kalkolu ta' BNE VOR fi 1221 UTC, ittir fi FL350 bħala voloċità vera ta' l-ajru ta' 480 knots, rotta ippjanata via UB4 BNE UB4 BPK UB3 HON, transpondata fuq A7012 u titlob FL390. Dawn li ġejjin huma eżempju ekwivalenti għal messaġġ ABI mibgħut minn Reims lejn l-ATC ta' Londra. 6.2.5.1. ICAO (ABIE/L001-AMM253/A7012-LMML-BNE/1221F350-EGBB-9/B757/M-15/N0480F390 UB4 BNE UB4 BPK UB3 HON) 6.2.5.2. ADEXP -TITLE ABI -REFDATA -SENDER -FAC E -RKEVR -FAC L -SEQNUM 001 -ARCID AMM253 -SSRCODE A7012 -ADEP LMML -COORDATA -PTID BNE -TO 1221 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.3. Activate Message (ACT) (Messaġġ attivat) 6.3.1. Skop tal-Messaġġ ACT Il-messaġġ ACT jissodisfa dawn il-ħtiġiet operazzjonali: - Tibdil tal-kalkolu verbali ta' fruntiera bit-trasmissjoni ta' dettalji awtomatiċi ta' titjira minn unità ATC lejn dik immedjatament ta' qabel it-trasferiment ta' kontroll; - L-aġġornament tad-dettalji ta' pjan bażiku ta' titjira fl-unità ATC li tirċievi ma' l-informazzjoni l-aktar riċenti. - Tiffaċilita distribuzzjoni u l-esebizzjoni ta' dettalji ta' pjan ta' titjira fl-unità ATC li tirċievi lejn il-pożizzjoni ta' ħidma involuta; - Tħaffef l-esebizzjoni tal-korrelazzjoni tal-callsign/code fl-unità ATC li tirċievi; - Tipprovdi kondizzjonijiet ta' trasferiment lejn l-unità ATC li tirċievi. 6.3.2. Kontenut ta' Messaġġ Il-messaġġ ACT għandu jkun fih dawn l-elementi ta' dettalji li ġejjin: - It-Tip ta' messaġġ; - In-Numru tal-Messaġġ; - L-Identifikazzjoni ta' l-ajruplan; - L-SSR Modalità u Kodiċi - L-Ajruport tat-Tluq; - L-Estimi ta' Dettalji; - L-Ajruport ta' Destinazzjoni; - In-Numru u Tip ta' l-ajruplan; - Ir-Rotta (voluntarja); - Id-Dettalji oħra tal-Pjan tat-Titjira (voluntarja). NOTA Regoli tad-dħul ta' dettalji, formati u kontenuti ta' oqsma huma speċifikati fl-Anness A. 6.3.3. Regoli ta' Applikazzjoni 6.3.3.1. Ġenerali 6.3.3.1.1. Messaġġ wieħed ACT għandu jintbagħat għal titjiriet eliġibbli li jaqsmu l-fruntiera ħlief kif ipprovdut għal dan fil-paragrafu 6.3.3.1.10. 6.3.3.1.2. Il-messaġġ ACT għandu jkun iġġenerat u trasmess awtomatikament fil-ħin ikkalkolat kif speċifikat fil-LoA, sa kemm ma jkunx mibdi manwalment f'ħin aktar kmieni. 6.3.3.1.3. Rakkomandazzjoni Impjegati ta' l-ATC għandhom ikunu ipprovduti b'mezzi li jibdew it-trasmissjoni ta' messaġġ ACT qabel il-ħin ikkalkolat tat-trasmissjoni. 6.3.3.1.4. Il-kontenuti operazjonali ta' messaġġ ACT li jkun lest għat-trasmissjoni għandu jkun muri fil-pożizzjoni ta' ħidma responsabbli għal koordinazzjoni ta' titjira qabel it-trasmissjoni attwali. 6.3.3.1.5. Rakkomandazzjoni B'relazzjoni ma' 6.3.3.1.4, il-ħin li fih huwa kkalkolat li l-ACT għandu jkun trasmess awtomatikament għandu jkun muri flimkien mal-kontenut tiegħu. 6.3.3.1.6. Il-messaġġ ACT għandu jkun fih l-informazzjoni l-aktar riċenti dwar it-titjira, li tirrifletti il-kundizzjonijiet mistennija ta' ħruġ. 6.3.3.1.7. Il-pożizzjoni relevanti ta' ħidma għandha tkun innotifikata bit-trasmissjoni tal-messaġġ ACT. 6.3.3.1.8. Malli LAM ikun wasal, id-dettal ta' messaġġ ACT isir operazjonalment jorbot fuq iż-żewġ unitajiet ATC. Il-kundizzjonijiet ta' trasferiment ikkoordinat u l-fatt li l-LAM tkun waslet għandu jkun ippreżentat lill-impjegati ATC fl-unità li titrasferixxi. 6.3.3.1.9. Aċċettazzjoni mill-unità li tirċievi tal-kundizzjonijiet ta' trasferiment kif implikati fil-messaġġ ACT għandhom ikunu assumiti, sa kemm l-unità li tirċievi ma tkunx bdiet koordinazzjoni biex temendhom. 6.3.3.1.10. Messaġġ ACT ieħor jista' jintbagħat biss lejn l-istess sieħeb ta' koordinazzjoni jekk dak preċedenti jkun ġie abrogat bl-użu ta' MAC. 6.3.3.1.11. Dettalji ta' Rotta u dettalji oħra ta' pjan ta' titjira għandhom ikunu inklużi jekk miftiehma bilateralment. 6.3.3.2. Proċessar fl-Unità li Tirċievi 6.3.3.2.1. Is-sistema ATC li tirċievi messaġġ ACT għandha tipprova assoċjazzjoni mad-dettal korrispondenti ta' pjan ta' titjira. 6.3.3.2.2. Jekk il-pjan korrispondenti ta' titjira jinstab u l-ebda diskrepanza ma tkun teżisti fil-messaġġ, dan għandu jimpedixxi l-proċessar korrett: - il-kontenut operazzjonali għandu jkun inkluż fil-pjan tat-titjira; - id-dettalji meħtieġa għandhom ikunu maħruġa fl-ATC operazzjonali u l-pożizzjonijiet l-oħra kif xieraq; - LAM għandu jintbagħat lura. 6.3.3.2.3. Jekk pjan korrispondenti ta' titjira ma jkunx jista' jinstab, jew diskrepanza tinstab li tfixkel il-proċessar korrett tal-messaġġ: - jekk is-settur responsabbli biex jaċċetta kontroll tat-titjira jista' jkun identifikat: - il-kontenut operazzjoni tal-messaġġ għandu jkun muri fis-settur; - LAM għandu jintbagħat lura; - pjan ta' titjira għandu jkun maħluq; - fil-każi l-oħra kollha LAM m'għandux jintbagħat lura. 6.3.3.3. Parametri għat-Trasmissjoni 6.3.3.3.1. Il-messaġġ għandu jkun trasmess malajr kemm jista' jkun possibbli wara l-ħinijiet aktar kmieni kif determinati minn dan li ġej: - numru parametru ta' minuti qabel il-ħin ikkalkolat tal-COP; - il-ħin li fih it-titjira tkun f'distanza mill-COP, bilateralment miftiehma. 6.3.3.3.2. Il-parametri ta' ġenerazzjoni ACT għandhom ikunu inklużi fil-LoA bejn l-unitajiet ATC ikkonċernati. 6.3.3.3.3. Il-parametri iġġenerati ta' ACT għandhom ikunu varjabilment ibbażati fuq id-dispożizzjonijiet tal-LoA. 6.3.3.3.4. Rakkomandazzjoni Il-parametri ta' ġenerazzjoni ACT għandhom ikunu definiti separatament għal kull COP. 6.3.3.3.5. Il-parametri speċifikati għandhom jippermettu ħin suffiċjenti għal: - l-unità ta' trasmissjoni biex taġġorna t-trasferiment tal-livell ta' titjira biex jirrefletti l-kondizzjonijiet mistennija fil-COP; u - l-unità li tirċievi biex tipproċessa l-ACT u tiġġenera u titrasmetti LAM imma li xorta waħda tippermetti għal koordinament verbali li jkun imwettaq mill-unità li titrasferixxi u l-azzjoni riżultanti mibdija mill-unità li taċċetta jekk l-iskambju ta' dettalji jfalli. 6.3.4. Rikonoxximent ta' ACT 6.3.4.1. Rikonoxximent Il-messaġġ ACT għandju jkun ikkonfermat bil-ġenerazzjoni u t-trasmissjoni ta' messaġġ LAM. 6.3.4.2. Każi ta' l-Ebda Rikonoxximent Jekk l-ebda messaġġ LAM ma jkun wasal bħala rikonoxximent ta' messaġġ ACT, twissija għandha tkun murija fil-pożizzjoni ACT li hija responsabbli għal koordinament tat-titjira. 6.3.5. Eżempji Dawn l-eżempji li ġejjin huma estenzjonijiet ta' dawk ipprovduti għal messaġġ ABI fil-paragrafu 6.2; id-dettalji huma l-istess ħlief il-ETO u l-COP, li huma 1266 fil-messaġġ ACT kif muri. 6.3.5.1. ICAO (ACTE/L005-AMM253/A7012-LMML-BNE/1226F350-EGBB-9/B757/M-15/N0480F390 UB4 BNE UB4 BPK UB3 HON) 6.3.5.2. ADEXP -TITLE ACT -REFDATA -SENDER -FAC E -RKEVR -FAC L -SEQNUM 005 -ARCID AMM253-SSRCODE A7012 -ADEP LMML -COORDATA -PTID BNE -TO 1226 -TFL F350 -ADES EGBB -ARCTYP B757 -ROUTE N0480F390 UB4 BNE UB4 BPK UB3 HON 6.4. Logical Acknowledgement Message (LAM) (Messaġġ loġiku ta' rikonoxximent) 6.4.1. Skop tal-Messaġġ LAM Il-LAM huma mezzi li bihom il-wasla u s-salvagward ta' messaġġ trasmess ikunu indikati lejn l-unità li tibgħat mill-unità li tirċievi. Il-LAM li jiproċċessa għandu jipprovdi lill-impjegati ta' l-ATC fl-unità li titrasferixxi, b'dan li ġej: - twissija meta l-ebda rikonoxximent ma jkun wasal; - indikazzjoni li l-messaġġ li jkun qiegħed jiġi rikonoxxut, ikun wasal, ġie ipproċessat b'suċċess, misjub ħieles minn żbalji, maħżun u, meta relevanti, jkun disponibbli għal preżentazzjoni tal-pożizzjonijiet ta' ħidma kif meħtieġ. 6.4.2. Kontenut ta' Messaġġ Il-messaġġ LAM għandu jkun fih dawn l-elementi ta' dettalji li ġejjin: - It-Tip ta' messaġġ; - In-Numru tal-Messaġġ; - Ir-Referenza tal-Messaġġ. NOTA Regoli tad-dħul ta' dettalji, formati u kontenuti ta' oqsma huma speċifikati fl-Anness A. 6.4.3. Regoli ta' Applikazzjoni 6.4.3.1. Ġenerali 6.4.3.1.1. Ir-regoli għar-ritorn ta' LAM huma speċifikati fis-sezzjoni ta' dan id-dokument li tiddiffenixxi l-proċessar ta' kull messaġġ. 6.4.3.1.2. Il-messaġġ LAM għandu jkun iġġenerat u trasmess mingħajr intervent uman. 6.4.3.1.3. Messaġġ LAM m'għandux ikun użat biex tkun evitata l-ħtieġa għal messaġġi tekniċi biex jassiguraw l-integrità tat-trasmissjoni tad-dettalji. 6.4.3.1.4. Il-messaġġ LAM għandu jkun iġġenerat u trasmess immedjatament sa biex il-ħtieġa tal-ħin tat-transazzjoni tal-messaġġli jkun qiegħed jiġi rikonoxxut tkun tista' tiġi milħuqa. 6.4.3.1.5. Bl-eċċezzjoni ta' messaġġi ABI, is-sistema ATC li tittrasmetti għandha tinforma lill-kontrollur responsabbli għal koordinament jekk messaġġ LAM ma jkunx wasal fil-parametri tal-ħin stabbiliti għal twissijiet bħal dawk. 6.4.4. Rikonoxximent ta' LAM Il-messaġġ LAM m'għandhux ikun jenħtieġ rikonoxximent. 6.4.5. Eżempji 6.4.5.1. ICAO (LAML/E012E/L001) 6.4.5.2. ADEXP -TITLE LAM -REFDATA -SENDER -FAC L -RKEVR -FAC E -SEQNUM 012 -MSGREF -SENDER -FAC E -RKEVR -FAC L -SEQNUM 001 7. PROĊEDURA BAŻIKA — MESSAĠĠI KOMPLIMENTARJI 7.1. Ġenerali 7.1.1. Deskrizzjoni ta' Ħtieġa Din is-sezzjoni tiddeskrivi l-faċilitajiet applikabbli għal proċedura bażika li huma addizzjonali għal dawk deskritti fis-Sezzjoni 6 tal-Proċedura Bażika — Messaġġi Mandatorji. 7.1.2. Implementazzjoni 7.1.2.1. L-użu ta' xi faċilitajiet deskritti f'din is-sezzjoni għandhom ikunu bilateralment miftiehma qabel l-introduzzjoni. 7.1.2.2. Billi l-użu bħal dan huwa miftiehem, ir-regoli deskritti f'din is-sezzjoni għandhom ikunu applikati. 7.2. Preliminary Activate Message (PAC) (Messaġġ ta' Attivar Preliminari) 7.2.1. Skop tal-Messaġġ PAC Il-messaġġ PAC jissodisfa dawn il-ħtiġiet operazzjonali: - notifikazzjoni u koordinazzjoni ta' qabel it-tluq ta' titjira meta l-ħin ta' titjira mit-tluq lejn il-COP ikun anqas minn dak li jkun meħtieġbiex ikun konformi mal-parametri miftiehma tal-ħin għat-trasmissjoni ta' messaġġ ACT; - notifikazzjoni u koordinazzjoni ta' qabel it-tluq ta' titjira qabel it-tluq minn unità lokali (ajruport/kontrol tar-resqien) lejn l-unità li tmiss li tkun sejra tieħu kontroll tat-titjira; - jipprovdi għall-akwista ta' dettalji ta' pjan ta' titjira nieqsa fil-każ ta' diskrepanzi fid-distribuzzjoni inizjali ta' dettalji ta' pjan ta' titjira; - talba għal assenjament ta' kodiċi SSR mill-unità li lilha n-notifikazzjoni/ko-ordinazzjoni ta' hawn fuq tkun mibgħuta, jekk meħtieġ. 7.2.2. Kontenut ta' Messaġġ Il-messaġġ PAC għandu jkun fih dawn l-elementi ta' dettalji li ġejjin: - It-Tip ta' messaġġ; - In-Numru tal-Messaġġ; - Ir-Referenza tal-Messaġġ (voluntarja); - L-Identifikazzjoni ta' l-ajruplan; - L-SSR Modalità u Kodiċi; - L-Ajruport tat-Tluq; - Il-Ħin Ikkalkolat għat-tluq u Dettalji Ikkalkolati: - L-Ajruport ta' Destinazzjoni; - It-Tip ta' Ajruplan; - Ir-Rotta (voluntarja); - Id-Dettalji l-oħra tal-Pjan tat-Titjira (voluntarja). NOTA Regoli tad-dħul ta' dettalji, formati u kontenuti ta' oqsma huma speċifikati fl-Anness A. 7.2.3. Regoli ta' Applikazzjoni 7.2.3.1. Ġenerali 7.2.3.1.1. Wieħed jew aktar messaġġi PAC għandhom jintbagħtu għal kull titjira li tkun ippjanata li taqsam minn fuq il-fruntieri ta' żoni ta' responsabilità meta l-ħin mit-tluq lejn il-COP ma jkunx jippermetti li l-messaġġ ACT jintbagħat fil-ħin meħtieġ. 7.2.3.1.2. Wieħed jew aktar messaġġi PAC għandhom jintbagħtu lejn l-ajruport/Unità ta' Resqien ta' l-unità li tmiss għal kull titjira li tkun sejra titlaq u li dwarha jew notifika inkella koordinament ikun meħtieġ. 7.2.3.1.3. Rakkomandazzjoni Għall-implementazzjoni ta' PAC/LAM bejn unitajiet, ir-relevanti sistemi TWR/APP għandhom ikunu pprovduti b'mezzi ta' dħul u ta' segwiment "start-up", "push-back", "taxi" u informazzjoni simili li minnhom il-ETOT tkun tista' tiġi akwistata sabiex ikun ikkalkolat il-ETO u l-COP u tinbeda t-trasmissjoni tal-PAC. 7.2.3.1.4. Kif miftiehem bilateralment, il-messaġġ għandu jkun fih, jew: - il-Ħin ikkalkulat għal Take-Off (tluq); inkella - l-Estimi ta' Dettalji. 7.2.3.1.5. Meta r-referenza tal-messaġġ tkun inkluża, bi ftehim bilaterali, din għandha: - jkun fiha n-numru tal-messaġġ ta' l-ewwel messaġġ PAC li jkun intbagħat għat-titjira; - jkun inkluż fit-tieni u l-messaġġi sussegwenti PAC. 7.2.3.1.6. L-użu tal-faċilità għal talba tal-kodiċi, jekk meħtieġa, għandha tkun miftiehma bilateralment. 7.2.3.1.7. Messaġġ PAC rivedut għandu jintbagħat jekk, qabel it-tluq, uħud minn dawn il-kundizzjonijiet ikunu applikabbli: - ir-rotta ta' titjira tkun ġiet immodifikata hekk li l-COP ta' messaġġ preċedenti ma jkunx aktar eżatt; - it-tip ta' ajruplan jkun ġie mibdul; - l-ajruport tad-destinazzjoni fil-PAC preċedenti jinstab li ma jkunx korrett. 7.2.3.1.8. Rakkomandazzjoni Messaġġ PAC rivedut għandu jintbagħat jekk, qabel it-tluq, id-dettalji li ġejjin ikunu differenti minn dawk tal-messaġġi PAC preċedenti: - il-livell (fid-dettalji ikkalkolati, jekk preżenti); - Il-kodiċi SSR mistennija fil-punt ta' trasferiment ta' kontroll; - il-ħin ikkalkolat tat-Take-Off (tluq) jew l-ETO fil-COP bil-ħin li jkun b'eċċess tal-valur miftiehem bilateralment; - ikun hemm xi tibdil f'xi dettalji oħra, kif miftiehem bilateralment. 7.2.3.2. Proċessar fl-Unità li Tirċievi 7.2.3.2.1. is-sistema ATC li tirċievi messaġġ pac għandha tipprova assoċjazzjoni mad-dettal korrispondenti ta' pjan ta' titjira. 7.2.3.2.2. Jekk il-pjan korrispondenti ta' titjira jinstab u l-ebda diskrepanza ma tkun teżisti fil-messaġġ, dan għandu jimpedixxi l-proċessar korrett: - il-kontenut operazzjonali għandu jkun inkluż fil-pjan tat-titjira; - id-dettalji meħtieġa għandhom ikunu maħruġa fl-ATC operazzjonali u l-pożizzjonijiet l-oħra kif xieraq; - LAM għandu jintbagħat lura. 7.2.3.2.3. Jekk pjan korrispondenti ta' titjira ma jkunx jista' jinstab, jew diskrepanza tinstab li tfixkel il-proċessar korrett tal-messaġġ: - jekk is-settur responsabbli biex jaċċetta kontroll tat-titjira jista jkun identifikat: - il-kontenut operazzjoni tal-messaġġ għandu jkun muri fis-settur; - LAM għandu jintbagħat lura; - pjan ta' titjira għandu jkun maħluq; - fil-każi l-oħra kollha LAM m'għandux jintbagħat lura. 7.2.3.2.4. Id-dettalji fit-tieni messaġġ PAC u messaġġi sussegwenti għandhom jissuperaw id-dettalji tal-messaġġ preċedenti. 7.2.3.2.5. Jekk messaġġ PAC jinkludi talba għal assenjament ta' kodiċi SSR u jkun korrettament proċessibbli kif deskritt fil-paragrafu 7.2.3.2.2. ta' hawn fuq, messaġġ COD għandu jinbagħat lura b'żieda mal-LAM. NOTA La darba l-proċess ta' assenjar ta' kodiċi jenħtieġ informazzjoni dwar ir-rotta ta' pjan ta' titjira, l-ebda ħtieġa ma ssir f'dan id-dokument għar-ritorn ta' messaġġ CID mill-unità li tirċievi meta dettal bħal dan jista' ma jkunx disponibbli għat-titjira. Dan ma jfixkilx milli messaġġ ikun mibgħut lura skond dawk iċ-ċirkostanzi jekk kapaċità lokali speċifika tkun teżisti u l-proċedura tkun ġiet miftiehma bilateralment. 7.2.3.3. Parametri ta' Ħin għat-Trasmissjoni Parametru tal-ħin għat-trasmissjoni mhux applikabbli la darba l-messaġġ ikun mibgħut bħala riżultat ta' messaġġi mdaħħal manwalment li jidentifika l-partenza iminenti tat-titjira. 7.2.4. Rikonoxximent ta' PAC 7.2.4.1. Rikonoxximent Il-messaġġi li għandhom jintbagħtu b'reazzjoni ta' messaġġ PAC huma deskritti fil-paragrafu 7.2.3.2 ta' hawn fuq. 7.2.4.2. L-ebda Rikonoxximent Jekk l-ebda messaġġ LAM ma jkun wasal bħala rikonoxximent ta' messaġġ PAC, twissija għandha tkun murija fil-pożizzjoni ATC li hija responsabbli għal koordinament tat-titjira. 7.2.4.3. Każi ta' l-ebda-LAM Fil-każi ta' l-ebda LAM, koordinazzjoni verbali għandha tkun mibdija. 7.2.4.4. Messaġġli ma hemmx COD 7.2.4.4.1. Jekk messaġġ COD ma jkunx wasal b'reazzjoni ta' talba għal kodiċi inkluża fil-messaġġ PAC, twissija għandha tkun murija fil-pożizzjoni xierqa. 7.2.4.4.2. Meta l-funzjoni għal talba ta' kodiċi tkun użata, il-valur ta' time-out li għandu jkun applikat għandu jkun miftiehem bilateralment. 7.2.5. Eżempji 7.2.5.1. Kalkolu ta' Take-Off Time u ta' Code Request 7.2.5.1.1. ICAO (PACBA/SZ002-CRX922/A9999-LFSB1638-LSZA-9/B737/M) 7.2.5.1.2. ADEXP -TITLE PAC -REFDATA -SENDER -FAC BA -RKEVR -FAC SZ -SEQNUM 002 -ARCID CRX922 -SSRCODE REQ -ADEP LFSB -ETOT 1638 -ARCTYP B737 -ADES LSZA 7.2.5.2. Ħin f'COP 7.2.5.2.1. ICAO (PACD/L025-EIN636/A5102-EIDW-LIFFY/1638F290F110A-EBBR-9/B737/M) 7.2.5.2.2. ADEXP -TITLE PAC -REFDATA -SENDER -FAC D -RECVR -FAC L -SEQNUM 025 -ARCID EIN636 -SSRCODE A5102 -ADEP EIDW -COORDATA -PTID LIFFY -TO 1638 -TFL F290 -SFL F110A -ARCTYP B737 -ADES EBBR 7.3. Revision Message (REV) (Messaġġ ta' Reviżjoni) 7.3.1. Skop tal-Messaġġ REV Il-messaġġ REV huwa użat biex ikunu trasmessi reviżjonijiet għal dettalji ta' koordinament li jkunu intbagħtu qabel f'messaġġ ACT basta li l-unitàli taċċetta ma tinbidilx bħala riżultat tal-modifika. 7.3.2. Kontenut ta' Messaġġ Il-messaġġ REV għandu jkun fih dawn l-elementi ta' dettalji li ġejjin: - It-Tip ta' messaġġ; - In-Numru tal-Messaġġ; - Ir-Referenza tal-Messaġġ (voluntarja); - L-Identifikazzjoni ta' l-ajruplan; - L-SSR Modalità u Kodiċi (voluntarja); - L-Ajruport tat-Tluq; - L-Estimi ta' Dettalji; - Il-Co-ordination Points (Punt ta' Ko-ordinament) (voluntarji); - L-Ajruport ta' Destinazzjoni; - Ir-Rotta (voluntarja); - Id-Dettalji l-oħra tal-Pjan tat-Titjira (voluntarja). NOTA Regoli tad-dħul ta' dettalji, formati u kontenuti ta' oqsma huma speċifikati fl-Anness A. 7.3.3. Regoli ta' Applikazzjoni 7.3.3.1. Ġenerali 7.3.3.1.1. Wieħed jew aktar messaġġi REV jistgħu jintbagħtu lejn unità ta' fejn titjira tkun ġiet preżentamament ikkoordinata bl-użu ta' messaġġ Activate. 7.3.3.1.2. Dawn l-elementi li ġejjin għandhom ikunu suġġetti għal reviżjoni: - ETO fil-COP; - Livell(i) ta' Trasferiment; - Kodiċi SSR. 7.3.3.1.3. Messaġġ REV għandu jintbagħat meta: - l-ETO fil-COP ikun differenti minn dak tal-messaġġ preċedenti b'aktar mill-valur miftiehem bilateralment, imressaq lejn l-eqreb valur ta' inteġer; - ma jkun hemm l-ebda bidla fil-livell(i) tat-trasferiment jew kodiċi SSR. 7.3.3.1.4. Meta bilateralment miftiehem, messaġġ REV għandu jintbagħat meta jkun hemm xi bidliet f'dawn li ġejjin: - COP; - rotta; - id-dettalji l-oħra ta' pjan ta' titjira (ICAO qasam dettalji 8, 10 u 18). NOTA Regoli operazzjonali jistgħu jenħtieġu li modifiki effetwati wara ACT ikunu suġġetti għal koordinament preċedenti bejn l-Unitajiet ikkonċernati. 7.3.3.1.5. Meta bilateralment miftiehem, referenza ta' messaġġ għandha tkun inkluża fil-messaġġ REV. 7.3.3.1.6. Ir-referenza ta' messaġġ, meta nkluża, għandha jkun fiha n-numru tal-messaġġ ACT preċedenti. 7.3.3.1.7. Aċċettazzjoni mill-unità ATC li tirċievi tal-kundizzjonijiet ta' trasferiment kif implikati fil-messaġġ REV għandhom ikunu assumiti, sa kemm l-unità ATC li tirċievi ma tkunx bdiet koordinazzjoni biex temendahom. 7.3.3.2. Formattjar ta' Messaġġi ta' Reviżjoni 7.3.3.2.1. Format ICAO Il-messaġġi kollha ta' reviżjoni inklużi oqsma tipi 3, 7, 13, 14 u 16. Dawn it-tipi ta' reviżjoni huma miġbura f'dawk l-oqsma: - tibdila għal ETO tal-COP jew livell(i) ta' trasferiment għandhom ikunu inkorporati bl-inklużjoni tad-dettalji riveduti fil-qasam 14; - bidla għal Kodiċi SSR għandha tkun inkluża fil-qasam 7; - tibdiliet fir-rotta inklużi tibdiliet għal COP għandhom ikunu inkorporati fil-qasam 14 u 15 ta' dettalji inklużi fil-format ta' qasam 22 wara l-ħames oqsma inizjali. Messaġġi bħal dawn għandhom jinkludu iż-żewġ oqsma 14, l-ewwel li jkun fiha element a) biss, il-COP li permezz tiegħu it-titjira tkun qabel ġiet ikkoordinata. Regoli għal koordinament ta' dawn it-tibdiliet, inklużi rotot diretti, huma speċifikati fl-Anness B, Special Route Processing Requirements (Ħtiġiet ta' Proċessar għal Rotta Speċjali); - modifiki lejn oqsma 8, 10 u 18 għandhom ikunu inkorporati fid-dettalji ta' qasam 22 wara l-ewwel oqsma inizjali. 7.3.3.2.2. Format ADEXP Il-messaġġi kollha ta' reviżjoni fil-format ADEXP għandhom jinkludu dawn l-oqsma primarji: TITLE REFDATA ARCID ADEP ADES. Dawn ir-regoli għandhom ikunu applikabbli: - tibdila għal ETO tal-COP jew livell(i) ta' trasferiment għandhom ikunu inkorporati bl-inklużjoni tad-dettalji riveduti f'qasam primarju COORDATA; - tibdiliet ta' rotot, inklużi tibdiliet għal COP, għandhom ikunu inkorporati fl-oqsma primarji COORDATA u ROUTE. Messaġġi bħal dawn għandhom jinkludu il-qasam primarju COP li jkun fih il-Punt ta' Koordinament li minnu t-titjira tkun ġiet preċedentament ikkoordinata. Regoli għal koordinament ta' dawn it-tibdiliet, inklużi rotot diretti, huma speċifikati fl-Anness B; - bidla għal Kodiċi SSR għandha tkun indikata bl-inklużjoni ta' qasam primarju SSRCODE; - modifiki għal dettalji l-oħra ta' pjan ta' titjira għandhom ikunu inkorporati bl-inklużjoni ta' l-oqsma primarji rekwiżiti kif definiti għal Dettalji ta' Pjan ta' Titjira fl-Anness A. Jekk messaġġ ta' reviżjoni ikun mibgħut biex jikkoordina biss Kodiċi SSR u/jew Dettal Ieħor ta' Pjan ta' Titjira, il-qasam primarju COP għandu jkun inkluż min flok COORDATA. 7.3.3.2.3. Kodiċi SSR Modalità u Kodiċi SSR għandhom ikunu inklużi f'messaġġ REV biss meta jkun meħtieġa bħala koordinament ta' bidla ta' kodiċi SSR. 7.3.3.3. Proċessar fl-Unità li Tirċievi 7.3.3.3.1. Jekk ACT ikun wasal għal dik it-titjira mill-istess unità ATC, is-sistema ATC li tirċievi messaġġ REV għandha tipprova għaqda mal-pjan tat-titjira korrispondenti. 7.3.3.3.2. Jekk il-pjan korrispondenti ta' titjira jinstab u l-ebda diskrepanza ma tkun teżisti fil-messaġġ, dan għandu jimpedixxi l-proċessar korrett: - il-kontenut operazzjonali għandu jkun inkluż fil-pjan tat-titjira; - id-dettalji meħtieġa għandhom ikunu maħruġa fl-ATC operazzjonali u l-pożizzjonijiet l-oħra kif xieraq. 7.3.3.4. Inizjar ta' Trasmissjoni 7.3.3.4.1. Il-messaġġ REV huwa wkoll imbuttat skond il-każ u għandu jkun trasmess immedjatament wara ir-relevanti "input" jew "update". 7.3.3.4.2. L-ebda kambjamenti ma jistgħu ikunu magħmula bl-użu ta' messaġġ REV wara li t-titjira tkun ħin/distanza speċifikata mill-punt ta' trasferiment. Il-parametri ta' ħin u distanza għandhom ikunu miftiehma bilateralment. 7.3.3.4.3. Rakkomandazzjoni Il-parametri REV għandhom ikunu definiti separatament għal kull COP. 7.3.3.5. Tibdil għal Unità ATC li Tirċievi Il-Messaġġ REV m'għandux ikun użat jekk dettal ta' pjan ta' titjira jwassal għal bidla fl-unità ATC li tirċievi (ara Message for the Abrogation of Co-ordination — Messaġġ għal Abrogazzjoni ta' Koordinament). 7.3.4. Rikonoxximent ta' REV 7.3.4.1. Rikonoxximent Jekk messaġġ REV: - jista jkun assoċjat ma' pjan ta' titjira fis-sistema li tirċievi, messaġġ LAM għandu jkun trasmess b' rikonoxximent; - ma jistax ikun assoċjat ma' pjan ta' titjira fis-sistema li tirċievi, messaġġ LAM m'għandux ikun trasmess b' rikonoxximent. 7.3.4.2. L-ebda Rikonoxximent 7.3.4.2.1. Jekk l-ebda messaġġ LAM ma jkun wasal bħala rikonoxximent ta' messaġġ REV, twissija għandha tkun murija fil-pożizzjoni ATC li hija responsabbli għal koordinament tat-titjiriet. 7.3.4.2.2. Fil-każi l-ebda-LAM, reviżjoni verbali m'għandha tkun mibdija mill-unità ATC li titrasferixxi. 7.3.5. Eżempji 7.3.5.1. ICAO a. (REVE/L002-AMM253-LMML-BNE/1226F310-EGBB) b. (REVE/L010-AMM253/A2317-LMML-BNE/1226F310-EGBB) 7.3.5.2. ADEXP a. -TITLE REV -REFDATA -SENDER -FAC E -RECVR -FAC L -SEQNUM 002 -ARCID AMM253 -ADEP LMML -COORDATA -PTID BNE -TO 1226 -TFL F310 -ADES EGBB b -TITLE REV -REFDATA -SENDER -FAC E -RECVR -FAC L -SEQNUM 010 -ARCID AMM253 -ADEP LMML -COP BNE -ADES EGBB -SSRCODE A2317 7.4. Messaġġ għal Abrogazzjoni ta' Koordinament (MAC) — (Abrogation of Co-ordination) 7.4.1. Skop tal-Messaġġ MAC Messaġġ MAC huwa użat biex jindika lill-unità li tirċievi li l-koordinament jew in-notifika li preċedentament tkun ġiet effetwata għal titjira tkun ġiet abrogata. Jekk MAC ma jkunx kambjament għal messaġġ ta' Kanċellament (CNL), kif definit bl-ICAO, u għalhekk, m'għandux ikun użat biex jeradika id-dettal bażiku tal-pjan tat-titjira. 7.4.2. Kontenut ta' Messaġġ Il-messaġġ MAC għandu jkun fih dawn l-elementi ta' dettalji li ġejjin: - It-Tip ta' Messaġġ; - In-Numru tal-Messaġġ; - Ir-Referenza tal-Messaġġ (voluntarja); - L-Identifikazzjoni ta' l-ajruplan; - L-Ajruport tat-Tluq; - Il-Punt ta' Koordinament; - L-Ajruport ta' Destinazzjoni; - L-Istatus u r-Raġuni ta' Koordinament (voluntarja). NOTA Regoli tad-dħul ta' dettalji, formati u kontenuti ta' oqsma huma speċifikati fl-Anness A. 7.4.3. Regoli ta' Applikazzjoni 7.4.3.1. Ġenerali 7.4.3.1.1. Messaġġ MAC għandu jintbagħat lejn unità li magħha koordinazzjoni tkun preċedentament ġiet effetwata għal titjira, bl-użu ta' messaġġ ACT jew RAP, meta wieħed minn dwan iseħħ: - il-livell mistenni fil-punt ta' trasferiment huwa differenti mil-livell li jkun jinstab fil-messaġġ preċedenti li jirriżulta f'kambjament ta' l-unità li tmiss fis-sekwenza ta' koordinament; - ir-rotta ta' titjira tkun ġiet mibdula li tirriżulta f'bidla ta' l-unità li tmiss fis-sekwenza ta' koordinament; - is-sistema ta' pjan ta' titjira jkun ikkanċellat mill-unità li tibagħtu u l-koordinament ma jkunx aktar relevanti; - MAC ikun wasal mill-unità preċedenti fir-rigward tat-titjira. 7.4.3.1.2. Meta messaġġ MAC ikun mibgħut minħabba kambjament fil-livell ta' titjira jew rotta, notifika u/jew koordinazzjoni, kif xieraq, għandu jkun effetwat ma' l-unità l-ġdida tas-sekwenza ta' koordinament. 7.4.3.1.3. Messaġġ MAC għandu jintbagħat meta l-koordinazzjoni ta' titjira li tkun sejra titlaq, effetwat bl-użu ta' messaġġ PAC, ikun abrogat. 7.4.3.1.4. Rakkomandazzjoni Messaġġ MAC għandu jintbagħat meta n-notifika (messaġġ ABI) li jkun preċedentament effetwat għal titjira, jkun ikkanċellat minħabba xi waħda mir-raġunijiet speċifikati fil-paragrafu 7.4.3.1.1. ta' hawn fuq jew jekk it-titjira tkun ġiet ittardjata matul rotta u l-kalkolu rivedut ma jkunx jista' jiġi awtomatikament iddeterminat. 7.4.3.1.5. Referenza ta' messaġġ għandha tkun inkluża jekk miftiehma bilateralment. 7.4.3.1.6. Jekk inkluża, referenza ta' messaġġ għandha jkollha n-numru tal-messaġġ ta' l-aħħar messaġġ ABI, PAC jew ACT li jkun trasmess għat-titjira u li jkun ġie rikonoxxut. 7.4.3.1.7. Il-punt ta' koordinament għandu jkun il-COP li minnu t-titjira tkun preċedentament ġiet innotifikata jew ikkoordinata. 7.4.3.1.8. Rakkomandazzjoni Il-messaġġ MAC għandu jidentifika l-istatus li miegħu il-koordinament jew notifika għandha tmur lura u r-raġuni għall-abrogazzjoni. 7.4.3.1.9. Jekk inkluż, l-istatus u r-raġuni għandha tkun waħda minn dawn il-ġemgħat: - meta l-unità li tirċievi ma tkunx aktar is-sieħeb li jmiss ta' koordinament: - l-istatus ikun INI (inizjali); - ir-raġuni tkun waħda minn dawn li ġejjin: - TFL jekk ir-raġuni hija bidla fil-livell tat-trasferiment; - RTE jekk ir-raġuni hija bidla fir-rotta; - CSN jekk ir-raġuni hija bidla fir-rotta; - CAN jekk ir-raġuni hija kanċellament; - OTH għal xi raġuni oħra jew jekk ir-raguni ma tkunx magħrufa; - meta waħda minn dawn il-kundizzjonijiet tkun applikabbli: - il-koordinament ikun effetwat bl-użu ta' messaġġ PAC jew ACT preċedenti (kif immodifikat b'xi messaġġ REV sussegwenti) li jkun abrogat imma t-titjira tkun mistennija li tkun suġġetta għal sekwenza ġdida ta' koordinament ma' l-istess unità; jew - b'segwiment tat-trasmissjoni ta' messaġġ ABI, it-titjira tkun tistenna għal perijodu indefinit u hija mistennija li tkun suġġetta għal ABI jew ACT rivedut, kif xieraq: - l-istatus huwa NTF (notifika); - ir-raġuni tkun waħda minn dawn li ġejjin: - DLY jekk ir-raġuni hija dewmien; - HLD jekk ir-raġuni hija stennija; - OTH għal xi raġuni oħra jekk ir-raguni ma tkunx magħrufa. 7.4.3.1.10. Jekk it-titjira għandha tkun ri-notifikata jew ri-koordinata: - notifika ġdida u/jew messaġġ ta' koordinazzjoni, kif xieraq, għandu jintbagħat; - id-dettal bażiku ta' pjan ta' titjira maħżun mill-unità ATC li tirċievi m'għandux ikun effetwat minn messaġġ MAC; - is-sistema għandha żżomm il-kapaċità li tipproċessa b'korrettezza notifika ġdida u/jew messaġġ ta' koordinament jew mill-unità preċedenti li titrasferixxi jew minn unità differenti f'sekwenza ta' koordinazzjoni ġdida. 7.4.3.2. Proċessar fl-Unità li Tirċievi Il-pożizzjoni(jiet) ta' ħidma ta' l-unità ATC li tirċievi li huma pprovduti b'dettalji tat-titjira għandhom ikunu nnotifikati bl-abrogazzjoni. 7.4.4. Rikonoxximent ta' MAC 7.4.4.1. Rikonoxximent 7.4.4.1.1. Jekk messaġġ MAC jista' jkun assoċjat ma' pjan ta' titjira fis-sistema li tirċievi u jista' jkun ipproċessat, mesaġġ LAM għandu jkun trasmess b'rikonoxximent. 7.4.4.1.2. Jekk messaġġ MAC ma jistax ikun assoċjat ma pjan ta' titjira fis-sistema li tirċievi u ma jistax ikun ipproċessat, mesaġġ LAM m'għandux ikun trasmess. 7.4.4.2. L-ebda Rikonoxximent 7.4.4.2.1. Jekk koordinazzjoni ATC tkun qieghda tiġi abrogata u l-ebda messaġġ LAM ma jkun wasal, twissija għandha tkun murija fil-pożizzjoni ATC responsabbli għal koordinazzjoni. 7.4.4.2.2. F'każi bħal dawn abrogazzjoni verbali ta' koordinament għandu jkun effetwat mill-unità ATC li titrasferixxi. 7.4.5. Eżempji Messaġġ ABI kien mibgħut minn Amsterdam ACC lejn Brussel ACC għal titjira HOZ3188, ippjanata fi FL190; it-titjira sussegwenti titlob tlugħ lejn FL270 u hekk rilaxxata, b'hekk tidħol fl-ispazju ta' l-ajru ta' Maastricht minn flok ta' Brussel. Eżempji 7.4.5.1 a u 7.4.5.2 a juru kif MAX mibgħut lil Brussel minn Amsterdam ikun jidher fiż-żewġ formati ICAO u ADEXP. Għal ABI u, aktar tard, messaġġ ACT ikunu mibgħuta lejn Maastrict, imma, ftit minuti qabel ma tilħaq il-COP, l-ajruplan jirritorna lejn l-Ajruport ta' Amsterdam u l-pjan tat-titjira jkun ikkanċellat fl-unità tas-sistema li tibghat; MAC ikun mibghut lejn Maastricht kif muri fl-eżempji (7.4.5.1 b u 7.4.5.2 b). 7.4.5.1. ICAO a. (MACAM/BC112-HOZ3188-EHAM-NIK-LFPG-18/STA/INITFL) b. (MACAM/MC096-HOZ3188-EHAM-NIK-LFPG-18/STA/INICAN) 7.4.5.2. ADEXP a. -TITLE MAC -REFDATA -SENDER -FAC AM -RECVR -FAC BC -SEQNUM 112 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON TFL b. -TITLE MAC -REFDATA -SENDER -FAC AM -RECVR -FAC MC -SEQNUM 096 -ADEP EHAM -COP NIK -ADES LFPG -ARCID HOZ3188 -CSTAT -STATID INI -STATREASON CAN 7.5. SSR Code Assignment Message (COD) — (Kodiċi SSR ta' Assenjament ta' Messaġġ) 7.5.1. Skop tal-Messaġġ COD 7.5.1.1. The Originating Region Code Allocation Method (ORCAM) — Il-Metodu ta' Allokazzjoni ta' Kodiċi ta' Reġjun li Joriġina — huwa pprovdut biex jippermetti titjira li twieġeb fuq l-istess kodiċi lejn Unitajiet suċċessivi fiż-żona parteċipanti. Sa kemm l-allokazzjoni ta' kodiċi ma tkunx imwettqa ċentralment, e.g. minn ACC, ajruporti jistgħu jkunu jenħtieġu li jkunu individwalment allokati sett diskret ta' kodiċi SSR. Allokazzjonijiet bħal dawn huma ħela kbira ta' kodiċi. 7.5.1.2. Il-messaġġ COD jissodisfa l-ħtieġa operazjzonali għal ħruġ ta' kodiċi Moduli ta' A SSR minn wieħed mill-Unità ta' Servizz tat-Traffiku bl-Ajru lejn titjira speċifikata meta hekk mitluba. Faċilità voluntarja tippermetti lill-unità li tagħmel il-ħruġ li tinkludi r-rotta tat-titjira jekk miftiehma bilateralment. 7.5.2. Kontenut ta' Messaġġ Il-messaġġ COD għandu jkun fih dawn l-elementi ta' dettalji li ġejjin: - It-Tip ta' messaġġ; - In-Numru tal-Messaġġ; - Ir-Referenza tal-Messaġġ (voluntarja); - L-Identifikazzjoni ta' l-ajruplan; - L-SSR Modalità u Kodiċi; - L-Ajruport tat-Tluq; - L-Ajruport ta' Destinazzjoni; - Ir-Rotta (voluntarja). NOTA Regoli tad-dħul ta' dettalji, formati u kontenuti ta' oqsma huma speċifikati fl-Anness A. 7.5.3. Regoli ta' Applikazzjoni 7.5.3.1. Ġenerali 7.5.3.1.1. Messaġġ COD għandu jkun iġġenerat u trasmess awtomatikament b'reazzjoni ta' talba għal assenjament ta' kodiċi li tkun waslet fil-messaġġ. 7.5.3.1.2. Il-kodiċi SSR għandha tkun il-kodiċi li tkun qiegħda tiġi assenjata lejn it-titjira. 7.5.3.1.3. L-approvazzjoni ta' kodiċi ta' milja, kif speċifikat fil-Air Navigation Plan for the European Region — Pjan ta' Navigazzjoni bl-Ajru għar-Reġjun Ewropew, għandu jkun imdaħħal jekk kodiċi diskreta ma tkunx disponibbli. 7.5.3.1.4. Jekk bilateralment miftiehma, il-messaġġ ta' referenza, li jkun fih in-numru tal-messaġġ li lejh il-messaġġCOD jkun b'reazzjoni, għandu jkun inluż. 7.5.3.1.5. Ir-rotta għandha tkun inkluża jekk bilateralment miftiehma. 7.5.3.1.6. Aċċettazzjoni tal-kodiċi SSR mill-unità li tirċievi l-messaġġ COD għandha tkun assumita. 7.5.3.2. Proċessar fl-Unità li Tirċievi 7.5.3.2.1. Sa kemm ma jkun hemm l-ebda diskrepanza fil-messaġġ li tkun tfixkel il-proċessar korrett, LAM għandu jintbagħat lura. 7.5.3.2.2. Jekk il-messaġġ ma jistax ikun assoċjat ma' pjan ta' titjira jew jekk diskrepanza tinstab li tfixkel il-proċessar korrett tal-messaġġ, LAM m'għandux jintbagħat lura. 7.5.3.2.3. Dettal tar-rotta, jekk inkluż, m'għandux ikun ir-raġuni biex ifixkel ir-ritorn ta' LAM sa kemm dan jonqos milli jkunu konformi mal-ħtieġa ta' format kif mistqarr f'Anness A. 7.5.3.3. Parametri ta' Ħin għat-Trasmissjoni Parametru ta' ħin ta' trasmissjoni m'għandux ikun applikabbli, la darba l-messaġġ COD jintbagħat bħala riżultat tal-wasla ta' messaġġ li jitlob l-assenjament ta' kodiċi SSR. 7.5.4. Rikonoxximent ta' COD 7.5.4.1. Rikonoxximent Il-messaġġ COD għandu jkun rikonoxxut bil-ġenerazzjoni u t-trasmissjoni ta' messaġġ LAM. 7.5.4.2. Każi ta' l-Ebda Rikonoxximent Jekk l-ebda messaġġ LAM ma jkun wasal bħala rikonoxximent għal messaġġ COD, twissija għandha tkun murija fil-pożizzjoni xierqa. 7.5.5. Eżempji 7.5.5.1. ICAO (CODP/PO011-AAL905/A0767-LFPO-KEWR) 7.5.5.2. ADEXP -TITLE COD -REFDATA -SENDER -FAC P -RECVR -FAC PO -SEQNUM 011 -ADEP LFPO -ADES KEWR -ARCID AAL905 -SSRCODE A0767 7.6. Messaġġ ta' Informazzjoni (INF) 7.6.1. Skop tal-Messaġġ INF 7.6.1.1. Il-messaġġ INF huwa użat biex jipprovdi informazzjoni fuq titjiriet speċifiċi lejn aġenziji li ma humiex direttament involuti fil-proċess ta' koordinazzjoni bejn Unitàjiet ATC suċċessivi fuq ir-rotta ta' titjira. 7.6.1.2. Il-messaġġ INF jista' jkun użat biex jipprovdi kopji ta' messaġġi u biex jikkomunika mal-koordinazzjoni miftiehma ta' aġenziji bħal dawk wara djalogu bejn kontrolluri. Għal dan l-iskop messaġġi INF jistgħu jkunu iġġenerati mis-sistema fl-unità li tittrasferixxi jew taċċetta. 7.6.1.3. Il-messaġġ jista' wkoll ikun użat biex jipprovdi informazzjoni fir-rigward ta' xi punt matul ir-rotta ta' titjira lejn aġenzija. 7.6.1.4. Il-format jippermetti l-komunikazzjoni ta' dettalji inizjali, reviżjonijiet u kanċellamenti. 7.6.2. Kontenut ta' Messaġġ Il-messaġġ INF għandu jkun fih dawn l-Unitàjiet ta' dettalji kif ġej fil-format ta' messaġġ deskritt f'dan id-dokmument: - It-Tip ta' messaġġ; - In-Numru tal-Messaġġ; - L-Unitajiet kollha ta' dettalji operazjonali kif ikunu fil-messaġġ oriġinali jew koordinament riżultanti li jkunu qegħdin jiġu kkupjati; - Tip ta' Messaġġ ta' Referenza NOTA Regoli tad-dħul ta' dettalji, formati u kontenuti ta' oqsma huma speċifikati fl-Anness A. 7.6.3. Regoli ta' Applikazzjoni 7.6.3.1. Tipi ta' Messaġġi It-tip(i) ta' messaġġ(i) li għandhom ikunu idduplikati b'messaġġ INF għandu jkun ibbażat fuq il-ħtiġiet ta' min jagħmel użu u l-kapaċitajiet ta' l-unità li tibgħat. Tip(i) ta' messaġġ(i) u r-regoli ta' applikazzjoni għandhom, ġeneralment, ikunu miftiehma bilateralment. 7.6.3.2. Indirizzi ta' Messaġġ Wieħed jew aktar messaġġ(i) INF jistgħu ikunu trasmessi għall-istess titjira lejn wieħed jew aktar indirizz(i). 7.6.3.3. Kontenut Operazzjonali Il-kontenut operazzjonali tal-messaġġ INF għandu jkun fil-format ta' wieħed mill-messaġġi eżistenti. 7.6.3.4. Rakkomandazzjonijiet 1. Il-kundizzjonijiet imwassla f'messaġġ inizjali ta' djalogu (e.g. messaġġ ACT, RAP, REV, RRV) jistgħu ikunu mibdula jew miċħuda qabel mad-djalogu jkun komplut. Unitajiet li jibagħtu għandhom ikunu jistgħu jgħaddu il-ftehim miftiehem ta' kundizzjonijiet ta' koordinament. 2. Il-messaġġ INF għandu jkun mibgħut immedjatament, jew f'ħin relatat lejn il-ħin tal-COP, li jkun miftiehem bilateralment ma' l-aġenzija li tirċievi. 7.6.4. Rikonoxximent ta' INF Rakkomandazzjonijiet 1. Il-messaġġ INF jista' jkun rikonoxxut b'dipendenza fuq is-sieħeb ta' koordinament bil-ġenerazzjoni u t-trasmissjoni ta' messaġġ LAM. 2. Suġġett għal ftehim bilaterali bejn l-Unitajiet ikkonċernati, jekk l-ebda messaġġ LAM ma jkun wasal bħala rikonoxximent għal messaġġ INF, twissija għandha tkun murija fil-pożizzjoni xierqa. 7.6.5. Eżempji Titjira b'callsign BAW011, B747 minn EGLL lejn OMDB fil- FL290, li titlob FL410, tkun tikkalkula Koksy (KOK) VOR fi 1905, li titranspondi fi A5437, tipproċiedi via UG1 u UB6. Messaġġ ACT huwa mibgħut minn Londra lejn Maastricht għat-titjira. Kopja hija mibgħuta minn Londra lejn unità identifikata bħala IT. Dawn li ġejjin jagħtu eżempju tal-messaġġ INF. 7.6.5.1. ICAO (INFL/IT112-BAW011/A5437-EGLL-KOK/1905F290-OMDB-9/B747H-15/N0490F410 DVR KOK UG1 NTM UB6 KRH-18/MSG/ACT) 7.6.5.2. ADEXP -TITLE INF -REFDATA -SENDER -FAC L -RECVR -FAC IT -SEQNUM 112 -ARCID BAW011 -SSRCODE A5437 -ADEP EGLL -COORDATA -PTID KOK -TO 1905 -TFL F290 -ADES OMDB -ARCTYP B747 -ROUTE N0490F410 DVR UG1 KOK NTM UB6 KRH -MSGTYP ACT 8. PROĊEDURA — KOORDINAMENT TA' DJALOGU 8.1. Ġenerali 8.1.1. Introduzzjoni 8.1.1.1. Il-proċedura ta' djalogu tipprovdi faċilitajiet għal komunikazzjoni u negozjati bejn kontrolluri fil-fażi ta' koordinament u għal komunikazzjoni fil-fażi ta' trasferiment. 8.1.1.2. Din it-taqsima tiddeskrivi messaġġi użati fil-proċedura ta' djalogu fil-fażi ta' koordinament meta l-kundizzjonijiet għal trasferiment huma ippjanati. Dawk għal fażi ta' trasferiment meta l-handover (għoti) tat-titjira jkun imwettaq huma deskritti fis-Sezzjoni 9 — Proċedura ta' Djalogu — Trasferiment ta' Komunikazzjoni. 8.1.1.3. Proċeduri għaż-żewġ fażijiet ma humiex dipendenti minn xulxin; dawn jistgħu ikunu implementati individwalment jew flimkien. 8.1.1.4. Numru ta' messaġġi addizzjonali huma introdotti u l-kapaċità ta' wieħed mis-sieħba biex jibda d-djalogu hija sostnuta. 8.1.1.5. Il-proċedura ta' koordinazzjoni ta' djalogu tippermetti l-identifikazzjoni ta': - trasferimenti li huma bi qbil ma LoAs u li jistgħu jkunu aċċettati awtomatikament; u - dawk li jenħtieġu li jkunu riferuti lejn il-kontrollur fl-unità li tirċievi għal deċiżjoni rigward l-aċċettazzjoni. 8.1.1.6. Din il-proċedura tista' wkoll tippermetti l-interpretazzjoni tal-LoAs fiż-żewġ sistemi li għandhom ikunu monitorati u għal xi diskrepanza bejniethom biex tkun identifikata. 8.1.2. Il-Filtru 8.1.2.1. Ġenerali 8.1.2.1.1. Il-proċedura ta' koordinament ta' djalogu tenħtieġ li s-sistemi li jidentifikaw jekk jew le, trasferimenti jkunux bi qbil ma LoAs. 8.1.2.1.2. Il-proċess li jivverifika din il-konformità huwa irriferut f'dan id-dokument bħala "il-filtru". Id-database użata għall-filtru għandha tinkludi dan li ġej, jekk meħtieġ: - Punti miftiehma ta' Koordinament; - eliġibilità (jew ineliġibilità) ta' livelli ta' titjira li jistgħu wkoll ikunu assoċjati mal-punti ta' koordinament; - l-ajruporti ta' tluq; - id-destinazzjonijiet; - ir-rotot diretti miftiehma; - il-limiti ta' ħin u/jew ta' distanza qabel il-COP, wara li xi messaġġ ta' koordinazzjoni jkun meqjus bħala mhux ta' standard; - xi kundizzjinijiet oħra, kif miftiehma bilateralment. 8.1.2.1.3. Id-dettalji kollha f'din il-lista jistgħu jkunu magħquda biex jiddifenixxu kundizzjonijiet aktar kumplessi. 8.1.2.1.4. Fi ħdan is-Sezzjoni 8 ta' dan id-Dokument it-terminu "kundizzjonijiet normali" għandha tkun interpretata bħala "bi qbil mal-LoA" u t-terminu "kundizzjonijiet mhux normali" bħala "mhux bi qbil mal-LoA". Sa kemm ma jkunx bilateralment miftiehem, messaġġi mibgħuta minn Unitajiet li jitrasferixxu għal koordinazzjoni li huma magħrufa bħala normali għandhom jutilizzaw tipi differenti ta' messaġġi minn dawk li dwarhom il-kundizzjonijiet ma jkunux normali. 8.1.2.2. Azzjoni fl-Unità li Tittrasferixxi 8.1.2.2.1. Il-filtru fl-unità li tittrasferixxi għandu jirrevedi l-kundizzjonijiet tat-trasferiment li huma appik li jintbagħtu lejn l-unità li taċċetta. 8.1.2.2.2. Rakkomandazzjoni Jekk il-kundizzjonijiet tat-trasferiment jinstabu li ma humiex normali, il-fatt għandu jinġieb għall-attenzjoni tal-kontrollur li jitrasferixxi, għal koferma jew modifika. 8.1.2.3. Azzjoni fl-Unità li Taċċetta 8.1.2.3.1. Il-messaġġi kollha ACT u REV għandhom ikunu ivverifikati kontra l-filtru. 8.1.2.3.2. Jekk il-verifika tindika li l-kundizzjonijiet imwassla tat-trasferiment ikunu mhux-normali, dawn għandhom ikunu irriferuti lejn il-kontrollur għal deċiżjoni, altrimenti dawn għandhom ikunu aċċetatti awtomatikament. 8.1.2.4. Sinkronizzazzjoni tal-Filtri 8.1.2.4.1. L-użu ta' messaġġi differenti għal kundizzjonijiet ta' trasferiment normali u mhux-normali jippermettu l-identifikazzjoni ta' xi diskrepenza bejn il-kundizzjonijiet normali kif miżmuma fis-sistemi fl-Unitajiet tat-trasferiment u l-aċċettar. 8.1.2.4.2. L-indentifikazzjoni fl-unità li taċċetta ta' kundizzjonijiet ta' trasferiment mhux-normali fil-messaġġ użati biex jikkoordinaw biss it-trasferimenti normali għandhom jissinifikaw diskrepanza bejn iż-żewġ filtri. Diskrepanzi dwar dawn għandhom ikunu riżolti għall-operazzjoni effettiva tal-proċedura tad-djalogu. 8.1.3. Sekwenza ta' Messaġġ 8.1.3.1. Ġenerali 8.1.3.1.1. Ċerti regoli jenħtieġu li jkunu segwiti biex jassiguraw li l-koordinazzjoni tkun kompluta qabel xi reviżjonijiet jew trasferimenti ta' skambju ta' messaġġ ta' komunikazzjoni jseħħu wkoll biex jassigura li l-kontrolluri fiż-żewġ Unitajiet ma jkunux simultanjament jagħmlu proposti dwar l-istess titjira. 8.1.3.1.2. Unità ATC għandha biss tittrasmetti jew tirrikonoxxi wasla ta' messaġġ ta' Reviżjoni (REV jew RRV) għal titjira meta din tkun fi stat ta' koordinament, i.e. djalogu ACT jew RAP ikun ġie mwettaq minn LAM jew ACP. 8.1.3.1.3. Messaġġi CDN għandhom biss ikunu eliġibli għal trasmissjoni mill-unità li taċċetta. 8.1.3.1.4. Messaġġi CDN għandhom biss ikunu trasmessi u rikonoxxuti: - bħala parti minn djalogu inizjat bil-wasla ta' Activate (ACT, RAP) jew messaġġ ta' Reviżjoni (REV jew RRV); jew - meta l-pjan tat-titjira għal dik it-titjira tkun fi stat ta' koordinazzjoni. 8.1.4. Trattament Simultanju ta' Messaġġ 8.1.4.1. Ġenerali 8.1.4.1.1. Unità involuta fl-iskambju ta' messaġġ ta' koordinazzjoni jew trasferiment għal titjira m'għandhiex tibda aktar skambju ta' koordinament jew trasferiment ta' messaġġ għall-istess titjira bl-istess unità sa kemm jew LAM, ACP jew RJC jkun wasal, jew it-time-out ikun milħuq. 8.1.4.1.2. Huwa possibli għal messaġġ CDN li jirkeb fuq messaġġ REV, RRV jew MAC għall-istess titjira mibgħuta mill-unità li tittrasferixxi. Din is-sitwazzjoni tista' tkun identifikata fl-unità li titrasferixxi minn CDN li tasal qabel ir-rikonoxximent tal-messaġġ trasmess ta' koordinazzjoni u fl-unità li taċċetta mill-messaġġ mill-unità li titrasferixxi li jasal qabel ir-rikonoxximent tas-CDN. F'dan il-każ is-CDN m'għandhiex tkun rikonoxxuta u l-REV, RRV jew MAC ikun ipproċessat. 8.1.5. Ċaħda ta' Trattament Il-messaġġ RJC jittermina sistema ta' djalogu. Sistema ġdida ta' koordinazzjoni għandha tkun mibdija li tirrifletti l-koordinazzjoni telefonika meta applikabbli. 8.1.6. Tweġiba Operazzjonali Time-Out 8.1.6.1. Ġenerali 8.1.6.1.1. Mekkaniżmu ta' time-out għandu jkun applikat fiċ-ċentri li jibagħtu u li jirċievu għal tweġiba ta' messaġġi li huma rriferuti lejn il-kontrollur. 8.1.6.1.2. It-tul ta' dawn it-time-outs għandu jkun miftiehem bilateralment. 8.1.6.1.3. L-iskadenza tat-time-out fl-unità li tittrasferixxi għandha tirriżulta fi twissija li tkun maħruġa lejn il-kontrollur li jittrasferixxi, biex tindika l-ħtieġa li tkun tkun mibdija l-koordinazzjoni telefonika. 8.1.6.1.4. Rakomandazzjonijiet 1. Twissija għandha tkun murija fil-pożizzjoni ATC ta' l-unità li taċċetta li hija responsabbli għat-titjira meta t-time-out fl-unità li titrasferixxi jkun iminenti.. 2. Twissija għandha tippermetti għal ħin ta' trasmissjoni għat-tweġiba.. 8.1.6.1.5. Is-sistemi għandhom ikunu jistgħu jipproċessaw tweġibiet li jkunu waslu wara li jeskadi t-time-out. 8.1.7. Implementazzjoni 8.1.7.1. Il-proċeduri tad-djalogu jindirizzaw żewġ fazijiet, jiġifieri l-fażi ta' koordinament u l-fażi tat-trasferiment. Id-djalogu fiż-żewġ fażijiet jużaw messaġġi differenti u l-ħinijiet meħtieġa għat-transazzjoni huma differenti. Il-messaġġi ta' koordinament huma speċifikati fil-formati ICAO u ADEXP, it-trasferiment ta' messaġġi ta' komunikazzjoni biss fil-ADEXP. 8.1.7.2. Il-ħtiġiet HMI minimi għal koordinazzjoni ta' djalogu huma differenti minn dawk tad-djalogu ta' trasferiment: - id-djalogu ta' trasferiment jindirizza primarjament il-funzjoni ta' kontroll eżekuttiv u jenħtieġ HMI li hija rapida u user-friendly (faċli biex tintuża); - id-djalogu ta' koordinament mhux daqshekk kritika-fil-ħin u għalhekk il-ħtiġiet HMI tiegħu huma ta' ordni aktar baxxa. 8.1.7.3. Il-proċedura ta' djalogu għandha tkun implimentata bl-użu ta' wieħed minn dawn ix-xenarji alternattivi: - il-koordinazzjoni ta' proċedura ta' fażi ta' djalogu kif ukoll xi messaġġi kumplimentaji kif bilateralment miftiehma (It-Taqsimiet 7 u 8); - il-proċedura bażika ta' koordinazzjoni u fażi tal-proċedura ta' trasferiment ta' djalogu (It-Taqsimiet 6, 7 u 9); - il-koordinazzjoni ta' proċedura ta' fażi ta' djalogu kif ukoll xi messaġġi kumplimentaji kif bilateralment miftiehma (It-Taqsimiet 7, 8 u 9). L-Advance Boundary Information message (Messaġġ ta' Informazzjoni Avvanzata għall-Fruntiera) għandu jintbagħat fix-xenarji kollha. 8.1.7.4. Ix-xenarju użat għall-implementazzjoni għandu jkun miftiehem bilateralment. 8.2. Activate Message (ACT) (Attiva l-Messaġġ) 8.2.1. Skop tal-Messaġġ ACT L-iskop tal-Messaġġ ACT huwa deskritt fil-paragrafu 6.3.1. Fi proċedura ta' djalogu, il-messaġġ ACT huwa użat biex jilħaq dawn il-ħtiġiet basta li l-kondizzjonijiet tat-trasferiment għat-titjira jkunu normali u li l-kontrollur li jitrasferixxi ma jkunx jenħtieġ li jirreferi t-tirjira lejn il-kontrollur li jaċetta biex jaċċettaha. 8.2.2. Kontenut ta' Messaġġ Il-kontenuti tal-messaġġ ACT użat fi proċedura ta' djalogu għandhom ikunu kif deskritti għal messaġġ ACT fil-paragrafu 6.3.2. 8.2.3. Regoli ta' Applikazzjoni 8.2.3.1. Ġenerali 8.2.3.1.1. Ir-regoli ta' l-applikazzjoni huma kif deskritti għal ACT fil-paragrafu 6.3 bl-eċċezzjoni tar-regoli speċjali deskritti f'dan il-paragrafu. 8.2.3.1.2. Messaġġ ACT għandu jintbagħat għal titjira b'kundizzjonijiet normali ta' trasferiment meta l-kontrollur li jitrasferixxi ma jkunx jenħieġ li ssir referenza lilu mill-kontrollur li jaċċetta. NOTA Jekk dawn il-ħtiġiet ma jkunux applikabbli, RAP għandu jintbagħat (ara l-paragrafu 8.3 Referred Activate Proposal Message — Referenza għal Messaġġ ta' Proposta Attivata). 8.2.3.1.3. Rakkomandazzjoni Proċedura ġdida ta' koordinazzjoni għandha tkun mibdija jekk il-messaġġ Reject Co-ordination (RJC) — Koordinazzjoni taċ-Ċaħda — ikun mibgħut lura b'reazzjoni ta' messaġġ ACT. 8.2.3.2. Proċessar fl-Unità li Tirċievi 8.2.3.2.1. Il-messaġġ huwa vverifikat kontra l-filtru biex ikunu ikkonfermati li l-kondizzjonijiet proposti jkunu normali. 8.2.3.2.2. Il-messaġġ għandu jkun ipproċessat bħala messaġġ RAP jekk: - il-kundizzjonijiet tat-trasferiment jinstabu li ma humiex normali; - sistema korrispondenti ta' pjan ta' titjira ma tkunx tista' tinstab u ma jkunx hemm informazzjoni suffiċjenti disponibbli biex ikun identifikat jekk jew le l-kundizzjonijiet tat-trasferiment ikunux normali. 8.2.3.2.3. Messaġġi ACT misjuba li huma normali għandhom ikunu pproċessati bi qbil mal-paragrafu 6.3.3.2. 8.2.3.2.4. Rakkomandazzjoni Jekk il-kundizzjonijiet tat-trasferiment f'messaġġ ACT jinstabu li ma humiex normali, ikun hemm diskrepanza bejn il-filtri taż-żewġ sistemi. Il-fatt li l-ACT ma jkunx normali għandu jinġieb għall-attenzjoni ta' l-impjegati ta' superviżjoni sabiex dik id-diskrepanza tkun riżolta. 8.2.4. Rikonoxximent ta' ACT 8.2.4.1. Rikonoxximent 8.2.4.1.1. Fi proċedura ta' djalogu, messaġġ ACT għandu jkun rikonoxxut bi: - LAM jekk il-kundizzjonijiet tat-trasferiment jinstabu li huma normali; - messaġġ SBY fil-każi l-oħra kollha. 8.2.4.1.2. Meta LAM ikun wasal, il-kontenuti operazzjonali tal-messaġġ ACT għandhom isiru operazzjonalment jorbtu fuq iż-żewġ Unitajiet ATC. 8.2.4.1.3. Meta bilateralment miftiehem, ACP jista' jkun użat minflok LAM biex jindika l-konferma ta' ACT li jkun fih il-kundizzjonijiet normali ta' trasferiment, biss mill-unità li taċċetta. 8.2.4.2. Każi ta' l-Ebda Rikonoxximent Jekk l-ebda rikonoxximent ma jkun wasal għal messaġġ ACT, twissija għandha tkun murija fil-pożizzjoni ATC li hija responsabbli għall-koordinament tat-titjira. 8.3. Referred Activate Proposal Message (RAP) (messaġġ ta' proposta attiva ta' referenza) 8.3.1. Skop tal-Messaġġ RAP Il-messaġġ RAP jissodisfa dawn il-ħriġiet operazzjonali, b'żieda ma' dawk speċifikati għal messaġġ ACT fil-paragrafu 6.3: - il-proposta mill-kontrollur li jittrasferixxi u r-referenza lejn il-kontrollur li jaċċetta ta' titjiriet b'kondizzjonijiet ta' trasferiment mhux normali; - tippermetti lill-kontrollur li jittrasferixxi, jekk hu/hi jkun jenħtieġ li jagħmel dan, li jenforza r-referenza lejn il-kontrollur li jaċċetta tal-kundizzjonijiet normali tat-trasferiment għal titjira speċjali. 8.3.2. Kontenut ta' Messaġġ Il-kontenuti tal-messaġġ RAP għandhom ikunu l-istess dettalji kif deskritti għal messaġġ ACT (paragrafu 6.3) u jistgħu b'għażla jinkludu dawn l-elementi ta' dettalji kif ġej: - ir-raġuni, li tindika r-referenza manwali (disponibbli biss fil-ADEXP). 8.3.3. Regoli ta' Applikazzjoni 8.3.3.1. Ġenerali 8.3.3.1.1. Messaġġ RAP għandu jintbagħat minflok